Ukrainaren alde egingo dugu korrika Iruñean - Gazteberri.eus\nAmazoniaren alde izan behar zen lasterketak bat egingo du Ukrainarekin eta biltzen den dirua babes bila ihes egin behar izan duten pertsonei laguntzeko erabiliko da\n“Korrika egin kausa baten alde” lasterketa solidarioen zirkuitu bat da, Jesuitas Entreculturas eta Alboan GKEek antolatua. Urtero Estatuko hamar hiritan baino gehiagotan burutzen da, lankidetza-proiektuetara bideratzeko dirua bildu asmoz. 2022an XI. edizioa izango da Alboan-en partaidetzarekin, zirkuituari Euskadiko eta Nafarroako lasterketak gehitu direlarik.\nAurten Amazoniaren eta bertan bizi diren herri indigenen eskubideen defentsa aukeratu genuen kausa gisa. Amazonia suntsitzeak eta herri indigenen eskubideak urratzeak arriskuan jartzen baitute planeta osoko bizitza, deforestazioaren, interes militarren, komertzialen eta industrialen ondorioz.\nAmazoniaren eta babesten ditugun gainerako arrazoien defentsa ahaztu gabe, Ukrainako larrialdi humanitarioaren tentsioa eta larritasuna areagotu direnez, apirilaren 3an, igandea, Iruñean antolatutako lasterketa herrikoian, Takonera lorategietatik irtetean, Amazoniaren alde egingo dugu, baina baita Ukrainaren alde ere, diru-bilketa herrialdetik babes bila ihes egin behar izan duten pertsonei laguntzeko bideratuz.\nBigarren Mundu Gerraz geroztik Europan izan den errefuxiatuen exodo handiena, ia hiru milioi lerro hauek idaztean, elkartasun adierazpen ugari mobilizatzen ari da estatu osoan, baita Nafarroako herritarren artean ere.\nAlboan-etik elkartasun-mugimendu horrekin bat egin nahi dugu, eta lasterketan herritarrek parte har dezaten gonbidatu nahi dugu, Ukrainako Larrialdiaren ondorioz lekualdatutako pertsonei laguntzeko. Amazoniak eta Amazonian bizi diren herri indigenek jasaten dituzten eraso ugariak geldiaraztera bultzatzen gaituzten desio berberak dira, herritar garen aldetik, gerraren aurka eta bakearen alde gaudela adieraztera bultzatzen gaituztenak.\nAlboan eta Entreculturasetik, Xavier Sarean koordinatutako Nazioarteko Lankidetzarako Europako gainerako erakunde jesuitekin eta Errefuxiatuentzako Jesuiten Zerbitzuarekin batera – Europak bildutako funtsak bideratuko ditugu errefuxiatuak artatu, harrera eta laguntza ematera Ukrainarekin muga egiten duten herrialdeetan (Polonia, Errumania eta Hungaria), baina baita Bosnia-Herzegovinan, Kroazian, Kosovon, Mazedonian eta Serbian ere.\nUkrainan, Jesusen Konpainiak oinarrizko laguntza ematen die harreran, aldi baterako ostatuan eta premia handiko ondasunetan gerraren ondorioz lekuz aldatutako pertsonei, baita Poloniarako garraio segurua antolatzen ere.\nFrai Andrii Syvak SJ jesuitak honela deskribatzen du egoera: “Gaur egun, Kiev, Kharkov, Mariupol, Krimea, Jerson, Wolnovachy eta beste eskualde batzuetatik datozen pertsona gehienak emakumeak eta haurrak dira. Oro har, gizonak beren emazte, seme-alaba, arreba eta amei leku seguru batera laguntzeko bakarrik etortzen dira. Hala ere, batzuk soldadutzatik salbuetsita daude hainbat arrazoirengatik. Pertsona horietako gehienek ez dute hemen geratzeko asmorik, Ukrainatik irteteko aukeraren bat bilatzen ari dira, eta, beraz, jesuiten errefuxiatuen etxea igarobide bat da, non atseden har dezaketen bidaia nekagarri baten ondoren. Jatera, lo egitera, garbitzera, berotzera etortzen dira, eta, gero, ibilbideari ekiten diote berriro. Pertsona horiek arretaz jarraitzen dituzte egoeraren bilakaerari buruzko berriak, eta Leopolisen geratu nahi dute, leku segurua izaten jarraitzen duen bitartean”.\nGainera, Migratzaileentzako Jesuiten Zerbitzua osatzen duten tokiko erakundeen sarearekin lankidetzan, erantzuna prestatzen ari gara gure inguruan zerbitzu horiek berak eskaintzeko, Ukrainatik datozen errefuxiatuen harrera lagunduz.\nParte hartu Korrika egin Kausa baten alde ekimenean\nIzen-emateak www.correporunacausa.org webgunean egin daitezke, eta dortsal solidario batekin bat egiteko aukera ere badago. Nagusien kasuan, 5 km korrika egin edo ibili daitezke, eta txikien kasuan, 5 km. oinez, kilometro bat korrika (9-11 urte bitartean) eta 400 m. korrika (6-8 urte bitartean).\nGainera, lasterketak iOS eta Androiderako aplikazio ofizial bat du eskuragarri, informazio eguneratuarekin, irudi-galeriarekin eta lasterketa birtualean denbora kronometratzeko aukerarekin.\nPrevious Pandemiak milioika tona hondakin sanitario eragin ditu


Gure pintxo eta platerrak\n943 450 558 zenbakira deitu\nUztailaren 11ko 34/2002 Legearen 10. artikuluan –Informazio Gizartearen Zerbitzuen eta Merkataritza Elektronikoari buruzkoa– xedatutakoaren arabera, Bar El Rincón-ek Interneteko gune/web orri honen bidez informazioaren gizartearen zerbitzuak ematen dituenez, interesdunentzat eskuragarri jartzen ditu informazio orokorreko datu hauek:\nIzena komertziala: Bar El Rincón\nEnpresaren izena: El Rincón S.L. ("Bar El Rincón", izena eman zaio hemen)\nJarduera egiten den lekua: Calle de Los Reyes Católicos 20 bajo 20006 San Sebastián (Gipuzkoa)\nHelbide elektronikoa: info@restaurantebarelrincon.com\nIdentifikazio Fiskaleko Kodigoa (CIF): B20033114.\nWeb orri honetako eduki guztiak –besteak beste eta izaera mugatzailerik gabe, testuak, grafikoak, irudiak, diseinua, horiei dagozkien jabetza intelektualaren eskubideak eta markak, izen komertzialak edo beste edozein ikur bereizgarri– Bar El Rincón-enak edo Bar El Rincón-en legezko jabeenak dira. Bi alderdien artean egin dira eskubide horiek lagatzeko/horien lizentzia emateko beharrezko akordioak. Horrenbestez, erreserbatuta daude eduki horien gaineko eskubide guztiak.\nDebekatuta dago edukien kopia egitea, osorik edo zati batena, edozein modutan edo euskarritan, dela mekanikoa, elektronikoa, erreprografikoa edo bestelakoa, bai eta edukiak hedatzea, publikora azaltzea edo banatzea, aldez aurretik Bar El Rincón-ek edo eskubideen legezko jabeek horretarako baimena espresuki eta idatziz ematen ez badute.\nBar El Rincón-ek ez du bere gain hartuko erabiltzaileek edukiak erabiltzeagatik edo indarrean dauden legezko xedapenak urratzeagatik sor ditzaketen kalteak edo ondorioak.\nAbenduaren 13ko 15/1999 Lege Organikoaren –Datu Pertsonalen Babesa xedatzen duten arauei buruzkoa– eta uztailaren 11ko 34/2002 Legearen arabera -Informazio Gizartearen Zerbitzuen eta Merkataritza Elektronikoari buruzkoa–, Bar El Rincón-ek jakinarazten dizu borondatez ematen dituzun datu pertsonal guztiak fitxategi automatizatu batean gordeko direla eta Bar El Rincón dela fitxategi horren arduraduna. Zuk egindako kontsultei erantzuteko erabiliko dira datu horiek. Datu pertsonalak emandakoan, Bar El Rincón-i baimena ematen diozu, ezbairik gabe, zure datu pertsonalak jasotzeko eta hemen adierazitakoaren arabera erabiltzeko.\nBar El Rincón-ek konpromisoa hartzen du datuak hirugarrenei ez uzteko, saltzeko edo hirugarrenekin partekatzeko, zuk espresuki onartzen ez baduzu. Bestalde, Bar El Rincón-ek datu pertsonalak ezeztatuko edo zuzenduko ditu, okerrak edo osatugabeak badira edo dagokien helbururako beharrezkoak edo egokiak ez badira, abenduaren 13ko 15/1999 Lege Organikoaren arabera –Datu Pertsonalen Babesari buruzkoa–. Halaber, Bar El Rincón-ek aintzat hartuko ditu datuetara sartzeko eta horiei aurka egiteko zuk egindako eskaerak, Lege Organikoaren arabera. Besteak beste, hauek dira datu pertsonalak: izena, abizenak, telefonoa eta helbide osoa (bide publiko mota, bide publikoaren izena, solairua, atea, posta-kodea, herria eta probintzia), baita erabiltzailearen helbide elektronikoa ere. Ekainaren 6ko 994/1999 Errege Dekretuaren bidez onartutako Segurtasun Neurriei buruzko Araudiak eskatzen dituen segurtasun-mailak bermatzen ditu Bar El Rincón-ek. Alabaina, Bar El Rincón-ek ez du ardurarik hartzen Bar El Rincón-ekoak ez diren hirugarrenek sistema informatikoetan, dokumentu elektronikoetan edo erabiltzailearen fitxategietan sor ditzaketen aldaketen ondorioz eragindako kalteez.


Zaraitzu - Wikipedia, entziklopedia askea.\nZaraitzu ([s̻aɾaits̻u]) Nafarroa Garaiko ipar-ekialdeko ibarra eta unibertsitatea da, Zangozako merindadean kokaturik dagoena. 9 udalerritan antolatutako 15 herrik osatzen dute. 310 kilometro koadroko eremua hartzen du, eta 1.420 biztanle zituen 2017an. Hiriburua Ezkaroze da; Otsagabia da herririk handiena, eta Itzaltzu, berriz, biztanle gutxien duena.\n5 Ingurune naturala\n8 Zaraitzuar ezagunak\nJarduera tradizionalen artean, XX. mendeko ia erdialdea arte almadiak erabili zituzten, alboetako ibarretan bezala, Aezkoan eta Erronkaribarrean. Maiatzeko orduko elurrak urtzean, baliatzen zuten Zaraitzu ibaiaren eta haren ibaiadarren goraldiaz egurra garraiatzeko Zangozaraino, eta hortik Ebro ibaitik Mediterraneorantz.\nBaina ogibide nagusia, mendeetan zehar, artzaintza edo abeltzaintza izan da, eta haren barruan, transhumantzia urteroko jarduera zen, altxunbidetik behera Bardeetara udazkenean, eta kontrako norabidean bortuetara itzulia udaberrian. Haragia, gazta eta artilea izaten ziren diru-iturririk garrantzitsuenak.\n1856an, Nazioarteko Muga Akordioak horren inguruko liskarrak amaiarazi zituen. Iratiko basoaren ustiapenerako, kable sistema bat eraiki zuten egurra garraiatu ahal izateko oihanetik, Abodiko mendilerrotik gora eta handik behera Otsagabiaraino. Halaber, "El Irati" trenbidea martxan ipini zuten 1911an, Irunberri geltoki gertuena zutelarik Zaraitzutik. 1954an eraiki zuten Elurretako Ama Birjinaren baseliza, "Pirinioetako Erregina", Santos Begiristain jaunak bultzaturik.\nBestela, "La Salacenca" izeneko autobus enpresak zerbitzua eskaini zien bertako herritarrei 1914ko ekainaren amaieratik XX. mendeko bukaera arte, "Río Irati" enpresak 1988an lekukoa hartu zionean (gaur egun Conda enpresak lerroa kudeatzen du). Hasierako urteetan, Irunberrirako tartea baino ez zuen egiten, eta Carlos Pascualena zen txoferra, karneta ateratzeko Bartzelonara joan behar izan zuena. Aurretik, zerbitzua zaldiek tiratutako ibilgailuak erabiltzen ziren. 1930ean luzatu zuten ibilbidea hiribururaino.\nMugakide hauek ditu: Iparraldean Basabürüa (Zuberoa); hegoaldean Nabaskoze udalerria; mendebaldean Aezkoa; eta ekialdean Erronkariko ibarra.\nZaraitzuko sarreran dagoen kartela\nZaraitzuko etxe bateko armarria\nOtsagabia (625 biztanle).\nGaloze (106): Honen barruan Izize (24), Itzalle (37) eta Uskartze (42) herriak.\nSartze (69): Honen barruan Ibiltzieta (38).\nGorza (53): Honen barruan Igari (27) eta Erripalda (3).\nZaraitzuko karrika baten kartela\nBiztanleriaren bilakaera 1975 urtetik\nEspartza 199 160 159 136 122 103 100\nguztira 2448 2243 2115 1938 1844 1738 1704\nZaraitzu ibaia iparraldetik hegoaldera zeharkatzen du ibarra, bertako ardatza da eta izena ematen dio eskualdeari.\nAbodiko mendilerroak banatzen du ibarra Aezkoarekin mendebaldean eta Iratiko oihanarekin iparraldean.\nOrhi mendiak (2.017 m), mendebaldeko Pirinioetako lehen gailurra 2.000 metro baino altuagoa dena, bereizten ditu eskualdea eta Larraine aldea (Zuberoa).\nZaraitzuera[aldatu | aldatu iturburu kodea]\nBertako euskalkia, zaraitzuera edo "Zaraitzuko uskara", bertakoek oraindik erabiltzen zuten XX. mendearen bukaeran. Bonaparte printzeak euskalki hau Ekialdeko Behe Nafarrerarekin batera sailkatu zuen. Koldo Zuazoren sailkapenean, ordea, Erronkariera eta Zaraitzuera Ekialdeko Nafarrera deitzen duen euskalkiaren bi hizkerak dira.\nEuskararen Foru Legeak bitan banatu zuen ibarra hizkuntza-lurraldeei dagokienez: Alde batetik, hasieratik alde mistoan ia udalerri guztiak genituen, Otsagabia, Ezkaroze, Jaurrieta, Espartza-Zaraitzu, Sartze, Gorza, Orontze eta Itzaltzu alegia, eta bertzetik, alde ez euskaldunean ibarreko hegoaldean zegoen Galoze 2017an eremu mixtora pasatu zen.\nUztailaren 16an, Ezkarozeko jaiak.\nAbuztuaren 15ean, Jaurrietako jaiak.\nIrailaren 8an, Otsagabiako xeiak.\nIrailaren 17an, Muskildako Andre Maria.\nZaraitzuar ezagunak[aldatu | aldatu iturburu kodea]\nPablo Gurpide (1898-1968), apezpikua Bilbon.\nJorge Cortes Izal (1930-2010), euskaltzaina.\nMiguel De Andres (1957-), Athleticeko futbolaria izandakoa.\nIker Vicente (1997-), aizkolaria, Euskal Herriko txapelduna.\n↑ Aoiz, Mikel. Situación demográfica del valle de Salazar - 2018. bizirikgaude.com (Noiz kontsultatua: 2020-10-26).\n↑ Source : Nafarroako Estatistika Institutua\n(Gaztelaniaz) Zaraitzuko Ibaxaren Batzordearen webgunea\n(Gaztelaniaz) Zaraitzu eta Erronkariko landetxeen webgunea


Durango 1936 Elkartearen grabazioak katalogatu ditugu - Ahotsak.eus\nots. 11, 2019, 9:37 a.m.\nDurango 1936 Kultur Elkartea 2007an sortu zen. Euren webgunean azaltzen duten moduan, elkartearen helburu nagusia askatasunaren eta Euskal Herriko nazio-eskubideen alde faxismoari aurre egin zioten Durangaldeko herritarrei omen egitea da, euren borroka gogorra eta sufrimendua ezagutarazteko eta zor zaien ohorea aldarrikatzeko.\nHelburu hori lortzeko bidean, Durangon eta inguruetan elkarrizketa ugari egin dituzte Durango 1936 Elkarteko kideek, bertako herritarrek gerra garaian eta gerraostean bizitakoak jasotzeko. Grabaketa horiek, gainera, landu ere egin dituzte: pasarteak sortu eta bideoak sareratu. Ondoren, euren webgunean zintzilikatu dute material guztia, denon eskura jarriz.\nMemoria historikoaren bilketan eta hedapenean antzeko asmoak genituela ikusita, 2017an hitzarmena sinatu genuen Badihardugu Euskara Elkarteak eta Durango 1936 Kultur Elkarteak, indarrak optimizatu eta elkarlana bideratzeko asmoz. Hitzarmen horri esker, Durango 1936 Kultur Elkarteak Durangaldean egin dituen euskarazko elkarrizketak www.ahotsak.eus webgunean katalogatu ditugu, izen bereko proiektuan. Guztira 56 zinta eta 70 lekuko inguru izan dira katalogatutakoak.\nAsko dira gerra zibilaren eta gerraosteko urte gogorren inguruan bildutako testigantzak. Esan bezala, Durango 1936 Kultur Elkarteak lekukotza ugari bildu ditu. Ahotsak.eus-en ere bildu izan ditugu sasoi horretako zenbait bizipen. Durangoko bonbardaketaren inguruan, esaterako:\nEuskal Herri osoko herritarrek, han eta hemen, gerra zibilean eta gerraostean bizi izandako kontuak ezagutzeko, jo Gerrako Ahotsak webgunera.\nArgazkian, Badihardugu Elkarteko Asier Sarasua eta Durango 1936 Elkarteko Andoni Barreña hitzarmena sinatzen (2017ko ekaina).


Saint-Pierre-de-Mailloc - Wikipedia, entziklopedia askea.\nMarc AUNAY (2014-2020)\n49° 04′ 04″ N, 0° 19′ 05″ E / 49.067777777778°N,0.31805555555556°E / 49.067777777778; 0.31805555555556Koordenatuak: 49° 04′ 04″ N, 0° 19′ 05″ E / 49.067777777778°N,0.31805555555556°E / 49.067777777778; 0.31805555555556\nLa Chapelle-Yvon, Prêtreville, Saint-Cyr-du-Ronceray, Saint-Julien-de-Mailloc, Saint-Martin-de-Mailloc, Tordouet eta Valorbiquet\nSaint-Pierre-de-Mailloc Frantziako udalerria da, Calvados departamenduan dagoena, Normandia Beherea eskualdean. 2013an 525 biztanle zituen.\n2007an Saint-Pierre-de-Mailloc udalerrian erroldatutako biztanleak 468 ziren. Familiak 170 ziren, horien artean 40 pertsona bakarrekoak ziren (20 bakarrik bizi ziren gizonak eta 20 bakarrik bizi ziren emakumeak), 59 seme-alabarik gabeko familiak ziren, 67 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 220 etxebizitza zeuden, 174 familiaren etxebizitza nagusia ziren, 32 bigarren erresidentzia ziren eta 14 hutsik zeuden. 215 etxeak ziren eta 1apartamentu bat zen. 174 etxebizitza nagusietatik 158 bere jabearen bizilekua ziren, 14 alokairuan okupaturik zeuden eta 2 doan lagata zeuden; 1ek gela bat zuen, 6 etxek bi zituzten, 11 etxek hiru zituzten, 38 etxek lau zituzten eta 118 etxek bost zituzten. 119 etxek euren parking plaza propioa zuten azpian. 68 etxetan ibilgailu bat zegoen eta 88 etxetan bat baino gehiago zituzten.\nSaint-Pierre-de-Mailloc udalerriko biztanleria-piramidea 2009an .\n2007an lan egiteko adina zuten pertsonak 297 ziren, horien artean 210 aktiboak ziren eta 87 inaktiboak ziren. 210 pertsona aktiboetatik 199 lanean zeuden (115 gizon eta 84 emakume) eta 11 langabezian zeuden (6 gizon eta 5 emakume). 87 pertsona inaktiboetatik 34 erretiraturik zeuden, 19 ikasten zeuden eta 34 "bestelako inaktibo" gisa sailkaturik zeuden.\n2009an Saint-Pierre-de-Mailloc udalerrian 179 unitate fiskal zeuden, 487 pertsonek osaturik. Pertsona bakoitzeko diru-sarrera fiskalaren mediana urteko 16.701 euro zen.\n2007an zeuden 11 komertzioetatik, 2 eraikuntza enpresak ziren, 1 garraio enpresa zen, 1 ostalaritza eta jatetxe enpresa zen, 2 finantziazio enpresak ziren, 2 zerbitzu enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 4 zerbitzu publikoetatik, 1 margolaria zen, 1 zurgina, 1 ile apaindegia eta 1 apaindegia.\n2000. urtean Saint-Pierre-de-Mailloc udalerrian 17 nekazaritza-ustiategi zeuden, 375 hektarea erabiltzen.\nLa Chapelle-Yvon (1,7 km)\nSaint-Julien-de-Mailloc (1,9 km)\nSaint-Cyr-du-Ronceray (2,1 km)\nTordouet (2,3 km)\nSaint-Denis-de-Mailloc (2,8 km)\nSaint-Martin-de-Mailloc (3,0 km)\nBNF: 152480557 (data)\nOrriaren azken aldaketa: 25 abendua 2019, 22:38.


Biolentziaren prebentzioan lanean jarraitzen dute Elkar Hezin - Oñati - Goiena.eus\nBiolentziaren prebentzioan lanean jarraitzen dute Elkar Hezin\nAmaia Txintxurreta Guridi 2017-01-27 15:12\nAdin guztietako ikasleekin lantzen da biolentziaren prebentzioa Elkar Hezin. Gaia ez da zerbait isolatua, euren hezkuntza proiektuaren ardatza den ikas komunitatearen proiektuaren barruan sartzen da.\nTxikienekin hasten dira Elkar Hezi ikastetxean biolentziaren prebentzioaren gaia lantzen Zero biolentzia, zero urtetik izeneko programarekin eta ezinbestekoa ikusten dute biolentziaz jantzitako gertakari bat dagoenean, dagokion lekua ematea gertatutakoari. Horren helburua, baina ez da inor baztertzea, baztertzen dutena jokabidea da. Eta horrekin nahi dutena da "jarrera desegokia" izan duen pertsona hori berriro taldera erakartzea.\nElkar Heziko Haur Hezkuntzako irakasle eta koordinatzaile den Leire Arietak azpimarratu du baita ere oso garrantzitsua dela isiltasunaren araua apurtzea eta gertatzen diren gauzak salatzea. Eta ulertu behar da salaketa hori egiten duena ez dela "salataria", baizik eta "ausarta" dela. Ausarta, gertakari horien aurrean ez duelako beste alde batera begiratu. Horixe azaldu du Haur Hezkuntzako koordinatzaileak.\nEta hori guztia ipuinen bitartez aurkezten zaie umeei; Begoña Ibarrolaren Ausartaren kluba ipuina izan da, esaterako, Haur Hezkuntzakoen abiapuntua.\nNagusiagoekin beste modu batzuetara lantzen dute gaia. Adibidez, batxilergoko bigarren mailako ikasleek tertulia kurrikular dialogikoak deiturikoak egiten dituzte. Kasu honetan gazteek eskuartean duten testuan azaltzen da nola eraikitzen diren nerabezaroan erakargarritasun ereduak gizonekiko, eta aztertzen dute horrek zein ondorio eduki ahal dituen emakumeen kontrako biolentzian.\nBiolentziaren prebentzioan erabiltzen duten metodologiaren beste ezaugarrietako bat da partaidetza; irakasleen, ikasleen, gurasoen eta hezitzaileen arteko dialogoak sortzen dituzte. Eta bereziki zaintzen dute baita ere emakumeen kontrako biolentziaren prebentzioa.\nHorrez gain, etikaren hizkera erabiltzen ere jarraitzen dute; horrekin lortu nahi dutena da ez izatea erakargarria besteak gaizki tratatzea eta biolentzia erabiltzea, ikasleak autoerregulatzea nahi dute, helduek parte hartu gabe, beraiek izan daitezen protagonista biolentziaren prebentzioan.


Igartza Arku Tiraketa elkarteak gune berria estreinatu du. Noticias de Gipuzkoa\nIgartza Arku Tiraketa elkarteak gune berria estreinatu du\nbeasaingo taldean 35 kide inguru dira eta salbatore auzoko gasolindegi atzean egokitu da leku berria\nM. Aranbururen erreportaje eta argazkiak - Sábado, 21 de Julio de 2018 - Actualizado a las 06:03h.\nEntrenatzeko gune berria estreinatu du Beasaingo Igartza Arku Tiraketa Elkarteak, eta bertako kideak oso gustura azaldu dira Udalak egindako apustu honekin. “Dudarik gabe, Beasaingo Udala oso ondo portatu da espazio berri hau guretzat egokitzeko erabakia hartuta, pozik gaudela esan dezakegu. Begira zein toki ederra jarri diguten hemen, polita da hau, leku zabala daukagu eta inor ez dugu molestatzen”, nabarmendu du Rafa Gonzalez, taldeko kide azpeitiarrak.\nArku tiraketa praktikatzeko lekuak dituen “berezitasunengatik”, Udal ordezkariek nabarmendu dute ez dela “samurra aire librean honelako eremu zabal bat” egokitzea. Elena Ruiz kirol zinegotziak adierazi du Udalak Elkarteak zuen behar honen berri izandakoan “buru-belarri” jarri zirela lanean, ikusteko ea zein leku izan zitekeen egokiena: “Beraiek ere lasai entrenatzeko lekua izatea beharrezkotzat jo dugu Udalean eta horregatik gune berriaren aldeko apustua egin dugu”.\nHainbat toki aztertu dituzte leku “egokienaren” bila eta zeuden aukerak ikusi ondoren, azkenik, Salbatore auzoko gasolindegiaren atzeko aldean dagoen lur saila aukeratu du Udalak. Bertara iristeko Sasieta Mankomunitateko bulegoetarako bidea hartu behar da, Salbatoren, eta ondoren ezkerretara hartu eta enpresa bat pasa ondoren dago.\nNahiz eta Udalak leku hori hautatu zuen, eremua egokitzeko beharrezko lanak egin behar izan dira, hau da, lehen sasiarte bat zena garbitu, zelaigune bihurtu eta zoladura baldintza egokietan jarri du Udalak arku tiraketa elkarteko kideek lasai ibili ahal izateko. Espazio guztia ere hesitu egin dute eta itxitura giltzatuta jarri da. Horrez gain, urbanizazio lan txiki bat ere egin da. Hala, etxetxo bat eratu dute beharrezko materiala gorde-tzeko eta sarrera lekua identifikatzen duen panel bat kokatu da. “Normalean, gehienez ere, 90 metrotik egiten ditugu tiraketak, baina 100 metro behar izaten dira lasai ibili ahal izateko”, esan du Gonzalezek. Berak, esaterako, pasa den igandean, Euskadiko txapelketa irabazi zuen: “Ez nuen denbora asko izan entrenatzeko, baina saio polita atera zitzaidan. Orain hona etorriko naiz entrenatzera”.\ngunearen beharra Gaur gaurkoz kirol mota hau praktikatzen duten 35 lagun inguruk osatzen dute Beasaingo Igartza elkartea eta taldeak 27 urte bete ditu aurten, beraz, argi ikusten da herrian badagoela kirol honekiko afizioa. Ez da kirol erraza eta ibiliaren ondoren hartzen zaio gakoa, baina horretarako gune bat behar zuten.\nUdalak elkartearekin duen hitzarmena dela eta, hemendik aurrera behar duten espazio irekia eta propioa izango dute entrenamenduetarako. Elkarteak berak egindako eskaera bat izan zen, izan ere, Gonzalezen hitzetan, lehen Beasaingo igerilekuak dauden lekuan entrenatzen zuten: “Neguan Beasaingo Antzizar kiroldegi barrura joaten ginen entrenamenduak egitera, eta udan, bestalde, igerileku ondoan egiten genuen. Pentsa, behin edo behin futbol zelaiko harmailetan ere aritu gara. Hori beti izan da arazo bat guretzako, azken finean, ez geneukalako gure leku propiorik eta beti beste batzuenean ibiltzen ginelako”. Egokitzapen lan hauek egiteko Udalak 9.700 euroko inbertsioa egin du eta guztiek izango dute kirol hau praktikatzeko aukera.\nEl Consistorio prohibirá a los patinetes eléctricos circular por las aceras


Afari eta kontzertuak ostegunetan Irrintzin, aste honetatik aurrera - Kronika\nAfari eta kontzertuak ostegunetan Irrintzin, aste honetatik aurrera\nIker Lauroba Irrintzin izango da ostegunean.\nUztailean ohitura bihurtu da Ereñotzuko tabernan kontzertuak egotea ostegunero eta gaurtik aurrera egunero egongo da irekita taberna.\nAzken urteetako arrakasta ikusita, aurten ere afari-kontzertuak antolatu dituzte Irrintzi tabernan, uztaileko ostegunetan, aste honetan bertan, hilaren 4an hasita. Urumea Fest, ostegun musikatuak... berriz ere iritsi dira.\nSan Antonioak eta San Joanak eta gero, oraindik ondo pasatzeko gogo faltarik ez daukate Ereñotzun. Hori horrela, Irrintzi tabernan prestatu dute uztailerako egitaraua.\nOstegunetan musika emanaldiak izango dira iluntzeetan, uztailean zehar. Aurreneko kontzertua Iker Lauroba & Beste urtaroak taldearena izango da.\nBigarren ostegunean, uztailaren 11an, Hiri Galduak akustikoan ariko da musika jotzen. Disko berria prestatzen ari dira. Josu Calvok bakarlari moduan sortu duen proiektua da Hiri Galduak.\nHernaniko musikarientzako ere lekua Hego Haizearekin\nHirugarren ostegunean, uztailaren 18an, Hego Haizea taldea joango da Irrintzi tabernara, Ereñotzun. Euskal Herria eta Hego Amerikako doinuak uztartzen dituen talde hernaniarra da. Joana Ortega Barrenetxea eta Sebastian Ustarrozek osatzen dute eta beste behin ere bertako taldeen apustu ere egiten da.\nBestalde, uztailaren 25ean Unai Otegi eta Edurne Arzozen doinuak entzungo dira. Egurrezko xirularekin eta arpa keltiarrarekin egiten dute musika.\nOstegun honetan, uztailaren 4an, Iker Lauroba & Beste urtaroak-ek animatuko dute auzo-udala\nAfariak emango dira eta erreserba egin behar da\nIrrintzi gaurtik aurrera egunero egongo da irekita eta ostegunero afariak emango dira. Astero aldatuko dira menudak aurrez erreserba egin behar da, 656 374 258 telefono zenbakian. Kronikako iragarkietan, asteartetan agertuko da ostegunerako dagoen menua.


Zerga-iruzurraren aurka Borrokatzeko Plan berriak aurreikusitako neurriak indartzen ditu 2019a bitarte 590 milioi euro biltzeko\n2016 2019 eperako Nafarroako iruzurraren aurka borrokatzeko plan a\nasteartea, 2016.eko ekainak 7\nItxaroten den inpaktu ekonomikoa gaur egun indarrean dagoen plana baino % 5 handiagoa da, ekainaren 21 arte herritarrek parte hartzeko aukera izango duten zirriborroak adierazitakoaren arabera\nNuevo Plan de Lucha contra el Fraude Fiscal 2016-2019 from Gobierno de Navarra on Vimeo.\n2016-2019 epeko Zerga Iruzurraren aurka Borrokatzeko Plan berriaren zirriborroak era horretako jardunbideak detektatu eta prebenitzeko ekintzak indartuko ditu. 215 neurri jasotzen ditu, eta bide hori erabiliz 590 milioi euro biltzea espero da legealdi honetan, hau da, indarrean dagoen egungo dokumentuan jasotakoarekin alderatuz (2014-2017), % 5 gehiago, 157 neurri jasotzen dituena eta aurreikusitako 560 milioi euroko inpaktuarekin.\nZerga-iruzurraren aurka borrokatzeko batzordeak eta herritarrek ekainaren 21 arte ekarpenak egin ahalko dituzte. ( irudia handitu )\nGobernuak plangintza hori hiru arrazoirengatik aldatzen du: Gobernu berriak eta hura sustengatzen duten indar politikoek zerga-iruzurra borrokatzeko jarduerak sendotzeko duten interesa; hura eguneratzeko exijentzia eta programa-akordioan jasota dagoena; eta legealdian zehar ahalik eta gehien egokitzeko interesa.\nHaren edukia ostiral honetan aurkeztu diote Ogasuneko eta Finantza Politikako kontseilari Mikel Aranburuk eta Ogasuneko zuzendari kudeatzaile Luis Esainek iruzurraren eta ezkutuko ekonomiaren aurka borrokatzeko batzordeari.\nAholku-emailea den organo hori maiatzaren 11n sortu zen eta iruzur egiten dutenen aurka prestatutako jardueren betearazpena zaintzea du xede. Gaur eratuta geratu da, eta bertan Nafarroako Gobernuko 5 ordezkari, Foru Parlamentuko beste 5 (Geroa Bai, EH Bildu, Podemos eta PSN), sindikatuetako 3 (CCOO, EA eta LAB) eta 7 erakunde sozioekonomiko izango dira: CEN, Nafarroako Udalerri eta Kontzejuen Federazioa, Nafarroako Lan Enpresen Elkartea, Nafarroako Unibertsitate Publikoa, Iruñeko Abokatuen Elkargoa, Espainiako Zerga Aholkularitza Elkartea eta Nafarroako ATTAC Elkartea (justizia ekonomiko orokorra bilatzen duen mugimendu independentea). Batzordeak ekainaren 21 arte ekarpenak egin ahalko ditu.\nGaur arte, Ogasunak plana herritarren partaidetzara zabaldu du gobiernoabierto.navarra.es webgunearen bidez eta Fraudefiscal@navarra.es posta elektronikoa erabiliz.\n215 ekintza zortzi alorretan egituratzen dira, eta zerga-kontrol zorrotzetik at daude. Hiru atal ez zeuden gaur egun indarrean dagoen lanean jasotzen berariaz: derrigorrezko betetzearen pizgarria, arau mailako ekintzak eta diru-bilketaren gaineko ekintzak.\nZerga-kontrolari dagokionez (97), Ogasunak zerga-iruzurreko arrisku handiena duten taldeen egiaztapena zabalduko du: sozietateen gaineko zerga aitortzen duten enpresak (enpresa handiek Nafarroan aitortzeko betebeharraren kontrola, adibidez), irabazi-asmorik ez duten erakundeak, negozioak oro har, hidrokarburoen trafikoa…\nAtzerriko ondasun nahiz kontuei (720 eredua), errekerimenduei, zehapenei eta zerga-ondorioei buruzko zaintza areagotuko da ere. Eta orain sistematik kanpo geratzen den informazio berria batuko da. Adibidez, finantza-erakundeen informazio handiagoa jasoko da kreditu-txartelen mugimenduari, segurtasun-kutxari eta dirutan egindako mugimenduei dagokienez.\nNolanahi ere, Nafarroako Zerga Ogasunak dio, aurreko planean ikusi zen moduan, iruzurraren aurkako borroka jokabide insolidarioen kontrolera ez dela mugatu behar, baizik eta, murrizteko, beharrezkoa dela zerga-betebeharraren borondateko betearazpena ahalik eta gehien erraztea.\nXede horretarako, 16 neurri prestatu dira derrigorrezko betearazpena sustatzeko eta pertsona nahiz erakunde zergadunei zerbitzuak eskaintzeko. Herritar, profesional eta enpresetarako zerga-zerbitzuak hobetuko dira: jakinarazpen elektronikoa ezarriko da, aurkezpen telematikoaren bultzada, zerga-betebeharren sinplifikazioa, jendearentzako arreta hobetzea (Baztan-Bidasoan bulego bat irekitzea proposatzen da) eta abar.\nArauen atalean (36 neurri), Ogasunak erreformak proposatzen ditu hutsuneak betetzeko edo zaharkitutako arauak modernizatzeko, hiru foru-lege haien artean. Hala, Zergari buruzko Foru Arau Orokorra funtsean berritzea edo haren erreforma egitea beharrezkotzat jotzen du, estatuko legeriari egokitzeko eta zehazki zerga-delitua likidatzeko xedatutakoa (preskripzioa etetea, arau-hausteen eta zehapenen berrikuspena…).\nToki Ogasunen Foru Legearen erreforma orokorra sustatzea aurreikusten du ere. Jarduera ekonomikoen gaineko zergaren ikuskaritzan toki-erakundeak berehala sartu nahi dira, epe ertainean HTNren egoitzan zerga horren kudeaketa telematiko eta zentralizatura jotzeko asmoz. Hala, toki-erakundeek kudeaketa-baliabideak aurreztuko dituzte eskumenak galdu gabe, eta herritarrek sarbide-sistema eroso bat izango dute.\nAzkenik, planak Sozietate Zergaren Foru Legearen aldaketak proposatzen ditu (1996an onartua), Europako Batzordearen jarraibideei egokitzeko; beste lurralde batzuetan beren eraginkortasuna erakutsi duten prozedurak eranstea; enpresen ordezkaritza-gastuak izenekoak kengarritasun-mailaren muga sartzea eta gastuen kenkaria ukatzea eskudirutan ordaindu direnean. Ogasunak beharrezkoa ikusten du ere Jokoaren gaineko zergaren foru-legea onartzea, eta Mezenasgoaren eta Fundazioen zerga-araubidearen foru-legeak birmoldatzea\nDerrigortutako erregulaziotik ondorioztatutako diru-sarreren arazoak konpontzeko, zerga-bilketaren neurriei dagokienez (10), Ogasunak kobratzeko prozedura berriak ezarri nahi ditu eta egungoak indartu (diruzaintzako enbargoak, banku-kutxak, balio higigarriak…).\nSistema informatikoen kapituluan (24 neurri), Ogasunaren helburua eguneroko kudeaketa hobetzea da, baina baita beste administrazioekiko informazio-trukea optimizatzea ere (BEZa, adibidez).\nNeurri aipagarri modura, higiezin bati buruzko informazio ekonomikoa eta zergei buruzkoa zentralizatzeko proiektua nabarmendu behar da (katastroa, ur nahiz elektrizitatearen titularrak eta zenbatekoa, jabeak, egoiliarrak, helbideratutako bankuko kontuak, maileguak, ekonomia jardueren gaineko zergaren epigrafeak…). Gainera, Ogasunak jendeari saltzeko negozioen kutxa erregistratzaileetan kontrol nahiz ziurtapeneko sistemak ezartzea bideragarria den aztertuko du.\nPlanak zerga-hezkuntzako ekintzak garatzea jasotzen du. ( irudia handitu )\nGarrantzi-mailaren arabera, atzetik datoz, beste administrazio eta erakundeekiko lankidetza (17), katastroa kudeatzeko Notarioen Elkargoarekin esaterako, Justizia Ministerioarekin azken nahiak kontrolatzeko, Trafikoko Zuzendaritza Nagusiarekin ibilgailuak kontrolatzeko eta Foruzaingoarekin, bertatik bertara egindako jardueretan babesa emateko.\nAzkenik, Gobernuak zerga-hezkuntzaren arloa "behingoz" garatu nahi du (7 neurri). Alderdi horrek, aurreko planetan behin eta berriro jasoa, ez du inolako aukerarik izan garatu ahal izateko, zirriborroan ageri denez.\nHezkuntza arloan, Ogasuneko langileek gizalege-zerga mailako jokabideen gainean trebatuko dituzte DBH, Batxilergo eta LHko ikastetxeetako ekonomia-adarreko irakasleak (hori egitea eskatzen dutenak). Gainera, materialak egiten laguntza ematea aurreikusten da; hari esker, jokabide egoki horiek lehen Hezkuntzako 4. eta 5. mailako curriculumean eta DBHko 1. eta 4. mailakoan zabalduko ahalko dira, hala eskatzen duten ikastetxeetan. HTNko webguneko informazioa hobetzea ere aurreikusten da, eta publizitate-kanpainak egitea.\nOgasunak zerga-iruzurrak eta ezkutuko ekonomiak Nafarroan duen garrantzia nabarmendu du, Estatuko gainerako tokiekin dagoen finantza-harreman bereziagatik, eta Itun Ekonomikoarekin antolatzen da batez ere.\nAzkenik, planak antolakuntzan eta barneko baliabideetan hobekuntzak jorratzen ditu, eta 88 neurri proposatzen ditu, haien artean plantillari eustea, 5 langile tekniko gehiago izatea (gaur egun 10 hutsune daude kategoria horretako 60ko plantilla batean), 10 gehiago kudeaketan eta 2 gehiago zerga-agenteen kasuan.\nGogora ekarri behar da Departamentuak oposizioak deitu nahi dutela berehala Ogasuneko teknikarien 10 lanpostutarako, eta kudeatzaileen 12 lanpostutarako. Beste neurri batzuk langile guztiei zerga-kontrolaren lanaren gaineko pizgarria zabaltzea da, eta laguntzeko informatika-sistemak eguneratu eta indartzea.\nNeurri horiek 385.000 jardueretan islatuko dira: 190.000 zerga-bilketara bideratuta, kudeaketarako beste hainbeste eta 5.000 zerga-ikuskaritzara bideratuta.\nIruzurraren aurkako neurriei esker, Ogasunak zerga-bilketa areagotuko du zuzeneko kudeaketan (% 4,7 eta % 6,3 artean). Azken urteotan, inpaktua 112 (2015) eta 163 milioi (2012) artean izan da. Hainbat faktorek dute eragina, jarduera ekonomikoak edo detektatutako delituen garrantzi ekonomikoak, esaterako.


Irekia Eusko Jaurlaritza - Gobierno Vasco :: Europako Geoparkeen sarearen 37. koordinazio Batzarra hasi da Euskal Kostaldeko Geoparkean\nEuropako Geoparkeen sarearen 37. koordinazio …\n(Itziar, gaur goizean. EJ/GV) Iturria: Irekia\n\nEuropako Geoparkeen sarearen 37. koordinazio Batzarra hasi da Euskal Kostaldeko Geoparkean Iturria: Irekia\n\n\n\nNazioarte mailako lehen bilera da UNESCOren izendapena jaso ondoren.\nAtzotik eta larunbatera arte, Euskal Kostaldeko Geoparkea Europako geokontserbazio eta geoturismoaren epizentro bihurtuko da.\nEuropako Geoparkeen sarea osatzen duten 69 geoparkeetako ordezkariak, UNESCOko goi ordezkariak eta nazioarteko adituak bilduko ditu.\nIrekiera ekitaldian izan dira Gipuzkoako diputatu nagusia, Markel Olano; Ingurumen eta Lurralde Politikako sailburua, Ana Oregi; eta Geoparkea osatzen duten hiru udalerrietako alkateak (Deba, Mutriku eta Zumaia).\nArratsaldean, bileran parte hartuko duten kideek Donostia bisitatuko dute; Eneko Goia alkateak harrera egingo die udaletxean eta DSS2016 proiektuaren berri emango die.\nAna Oregik honako hau adierazi du: “erreferentzia zientifiko eta kulturalez gain, Euskal Kostaldeko Geoparkeak mundu osorako leiho berri bat irekitzen du, Lurra eta haren lehenaldia zein etorkizuna ezagutzearekin lotutako arloaren zabalkunderako, planetaren bilakaeraren adierazle bikaina baita”.\nAtzo hasi eta larunbatera arte, Europako Geoparkeen sarea osatzen duten 69 geoparkeetako ordezkariak Zumaia, Deba eta Mutrikuk osatzen duten Euskal Kostaldeko Geoparkean dira, Europako Geoparkeen sarearen 37. Koordinazio Batzarrean parte hartzen. Bilera hau bereziki garrantzitsua da, geoparkeen arteko nazioarte mailako lehen batzarra baita UNESCOren izendapena jaso ondotik. Hain zuzen ere, pasa den azaroaren 17an onartu zuen Unescok izendapen berria sortzea, Parisen egin zuen bileran. Egunotan Geoparkean egiten ari diren batzarraren helburua zera da, Unescoren izendapenak sortutako erronka eta aukera berrien aurrean esperientziak partekatzea eta ekimen eta jarduera bateratuen koordinazioa eztabaidatzea.\nBatzarra Euskal Kostaldeko Geoparkeak antolatu du, Gipuzkoako Foru Aldundiaren eta Eusko Jaurlaritzaren laguntzarekin, eta Itziarko Salegi aretoetan ari da egiten, Deban.\nEusko Jaurlaritzako Ingurumen eta Lurralde Politikako sailburu Ana Oregik honako hau adierazi du: “erreferentzia zientifiko eta kulturalez gain, Euskal Kostaldeko Geoparkeak mundu osorako leiho berri bat irekitzen du, Lurra eta haren lehenaldia zein etorkizuna ezagutzearekin lotutako arloaren zabalkunderako, planetaren bilakaeraren adierazle bikaina baita. ”\n“Eusko Jaurlaritzak Euskal Kostaldeko Geoparkea geodibertsitatearekin eta geologia-ondarearekin lotutako ekintza eta neurriak garatzeko gune eta laborategi gisa finkatu nahi du” erantsi du Ana Oregik.\nEkimen garrantzitsu honek Europako puntu ezberdinetatik etorritako 140 parte-hartzaile inguru elkartu ditu. Sare europarreko kide diren geoparkeetako ordezkariez gainera, UNESCOko, Zientzia Geologikoen Nazioarteko Batasuneko (IUGS) eta Natura Babesteko Nazioarteko Batasuneko (IUCN) ordezkari nagusiak hurbilduko dira gurera. Larunbatera arte, Geoparkea geokontserbazioaren eta geoturismoaren epizentro bihurtuko da Europan.\nAholkulari Batzordeko kideek, 12 lagunek osatuta, atzo egin zuten bilera, gaur hastekoa zen Koordinazio Batzarraren aurretik, jorratu beharreko gai guztiak prestatze aldera.\nBatzarraren irekieran honako hauek izan dira: Gipuzkoako diputatu nagusia, Markel Olano; Eusko Jaurlaritzako Ingurumen eta Lurralde Politikako sailburua, Ana Oregi; Euskal Kostaldeko Geoparkeko presidente eta Debako alkatea, Pedro Bengoetxea; Europako eta Munduko geoparkeen sareko koordinatzailea, Nicholas Zouros; eta UNESCOren Munduko Geoparkeen Idazkaritzako ordezkaria, Margarete Patzak.\nEra berean, bertan izan dira Ingurumeneko sailburuordea, Iosu Madariaga; Eusko Jaurlaritzako Turismo zuzendaria, Mertxe Garmendia; Gipuzkoako Aldundiko Turismo zuzendaria, Maite Cruzado; Zumaiako alkatea, Oier Korta; eta, Mutrikuko alkatea, Jose Angel Lizardi.\nAlbaolara eta 2016 Donostiara bisita\nEuropako Kultur Hiriburutzarekin lotura izango du Batzar honek. Hala, gaur arratsaldean Donostia bisitatuko dute bildutakoek. Bertan Eneko Goia alkateak harrera egingo die udaletxean eta DSS2016 ekmenaren berri emango die. Aurretik, Pasai San Pedroko Albaola Itsas Kultur Faktoria bisitatuko dute.\nBatzarrari larunbatean emango zaio amaiera, hilak 19, Euskal Kostaldeko Geoparkeko interesgune geologiko eta kultural nagusienak ezagutzeko irteerarekin. Bisita honetan, Geoparkean egin diren kontserbazio jarduera ezberdinak bertatik bertara ikusteko aukera izango dute. Amaitzeko, gure kultura eta sustraitutako tradizioak ezagutuko dituzte. Hain zuzen, Mutrikuko Miruaitz frontoian zesta-punta erakustaldi bat ikusi eta Zelai harri-jasotzailearen erakustaldiaz gozatu ahal izango dute.\nEuropako Geoparkeen Sarea\n2000. urteko ekainean sortu zen Europako Geoparkeen Sarea (European Geoparks Network, EGN), honako helburu hauekin: ondare geologikoaren kontserbazioa, herritarren artean Lurraren zientzien ezagutza bultzatzea eta geoturismoaren bidez tokiko garapen jasangarrirako ekimenak bultzatzea. Orduz geroztik, sarearen kide diren geoparkeen kopuruak gora egin du eta gaur egun mundu osoan 120 geoparke daude. Horietatik 69 Europan, 23 herrialdetan banatuta.\nSarearen azken lorpen garrantzitsua, Munduko Geoparkeen UNESCO programaren barruan sartzea izan da eta, gainera, Geoparkeak esparru honen pean egingo den lehen bilera hau antolatzeko ohorea du.\nPRENTSA KONTAKTUA: Maider Gogorza T.: +34 943 82 01 10 / 600 71 37 59\nEAE-ko itsasertzeko Geoparkea kudeatzen duen elkartean sartzea eskatu du Eusko Jaurlaritzak (2010-12-14(e)ko Kointseiluan hartutako erabakia)\nICLEI-Hiri eta Herri Jasangarrien Europako 8. Konferentziak hiru lan-tailer egingo ditu Donostian, Mutrikun eta Zumaian


Athletic Club VS Elx 2021-1-3 | Athletic Clubeko Webgune Ofiziala\nHasieraTaldeakAthletic ClubAthletic Club VS Elx\nAthletic Club1 : 0 Elx\n2021-1-3 - 14:00\nGaraipena Elcheren aurka Muniainen golarekin\nAthleticek garaipen zabalagoa merezi izan zuen, baina De Marcosek berdinketa saihestu zuen 89. minutuan\nAthletic Clubek Elche CF irabazi du San Mamesen 1-0ekoaz Iker Muniainen golarekin. Lehoiek garaipen zabalagoa merezi izan zuten etengabeko euri-zaparrada izandako partida batean, baina De Marcosek, oso egoki, 89. minutuan ateko marratik atera zuen baloia, Rigonik Unai Simonen irteera gainditu eta gero.\nZuri-gorriak aurkariak baino indartsuagoak, erabakigarriagoak eta biziagoak izan ziren. Hasieratik De Marcosek hegaletik erakutsitako bultzada aprobetxatu zuten. Gola 24. minutuan iritsi zen, Williamsen eta Guardiakoaren arteko jokaldi bikain batean, eta Muniainek baloia sareetara bidali zuen, posizio akrobatikoan. Iñakik 2-0ekoa egiteko aukera izan zuen, baina Edgar Badiak bere jaurtiketa gainetik kendu zuen.\nBigarren zatian, Athleticek aukera gehiago izan zituen. Raul Garciari gol bat baliogabetu zitzaion Berenguer jokoz kanpo egoteagatik. Muniainek, erdiko postu aurreratuan, behin eta berriz baloia eman zion Williamsi, eta honek bere aukerarik garbienean gurutzetara jaurti zuen. Yurik gola egiteko bi aukeraz gozatu zuen jarraian, hanka bakoitzarekin, baina beranduago Elchek, Rigoniren jokaldian, sekulako sustoa eman zuen. Ez zen bidezkoa izango. Asteazkenean FC Bartzelona jasoko dugu etxean. Ea bigarren garaipena jarraian lortzen den.


Mediateka arautegia by ikasbidemediateka - issuu\n• IKASBIDE MEDIATEKA -ARAUTEGIAERABILERA-ARAU OROKORRAK • Gehienez ere 25 erabiltzaile egongo dira mediatekan momentu berean. •\nGainontzeko erabiltzaileak ez molestatzeko, lasai ibili eta ahots apalez hitz egin behar da.\nMediatekaren erabiltzaileak, arduraduna, fondoak eta instalakuntzak errespetatu behar dira. Arau hau betetzen ez duenak mediatekatik atera beharko du.\nMediatekan egin daitezkeen jarduerak:  Liburuak ikusi edo irakurri  Informazioa bilatu  Etxerako lanak egin  Ordenagailuak erabili  Arduradunak proposatutako ez-ohiko talde-ekintzak: ipuinak entzun, pelikulak ikusi, egun berezietako lanak, irakurketa eta idazketa jarduerak...\nEzin da: \nSakeleko telefonorik erabili\nBaloi edo beste jostailuekin sartu\nHigiene arrazoiak direla eta, mediatekan ezin da jan ezta edan ere.\nErabiltzaile batek dokumentu bat hondatzen edo galtzen badu, berria ekarri beharko du.\nDokumentuak kontsultatu ondoren, bere lekura itzuliko dira. Hauen kokapena ondo gogoratzen ez dugunean, horretarako jarrita dagoen kutxan utziko dira. Mediatekako langilea arduratuko da apaletan jartzeaz.\nEzin da mediateka eskulanak egiteko (guraize, kola eta abar) erabili.\nEskola-materiala (arkatza, koadernoa…) norberak ekarri behar du.\nESKOLA ORDUETAN Ikasleek beraien tutore edo irakaslearekin erabiliko dute mediateka.\nJANGELA GARAIAN (12:30 – 15:00) Ikasleak txandaka sartuko dira liburutegira. Txanda amaitu arte ezin izango dira atera.\nARRATSALDEKO 17:00ETATIK 18:00ETARA Ordutegi honetan sarrera eta irteera libre izango dira. Haur Hezkuntza eta 1. eta 2. mailetako ikasleak heldu batekin joan beharko dira.\nAldiko liburu bakar bat eraman ahal izango da.\nItzultzeko epea: ipuinak 15 egun; ezagutzazko liburuak aste bete.\nEskola orduetan eta arratsaldean egin ahal izango da mailegua.\nZerbitzu hau erabiltzeko txanda mediateka arduradunari eskatuko zaio egunean bertan.\nIkasle bakoitzak bere zikloko erabiltzailea erabili eta, txanda amaitzerakoan, saioa itxiko du.\nGehienez ere, bi erabiltzaile egongo dira ordenagailu bakoitzean.\nTxandak 15 minutukoak izango dira. Aukera egonez gero, erabiltzaile bakoitzak asko jota bi txanda egin ditzake egun berean (30 minutu).\nUSB memoria-gailuen erabilera:\no Bertan informazioa eraman nahi izanez gero, liburuzainari baimena eskatu beharko zaio. Honek baloratuko du eskaeraren egokitasuna. o\nEzinbestekoa da USB unitateak antibirusarekin eskaneatzea eta segurtasunez kentzea.\nOrdenagailuetan egin daitezkeen jarduerak: o Internet-a erabili:\nlanak egiteko kontsulta tresna bezala erabiliko da batik-bat\nhorretarako egokiak diren WEBguneetaz baliatuz. Beste erabileretako (didaktikoludikoak), bakarrik bertan zehaztuta dauden WEBguneak erabiliko dira. Ez da onartuko Interneten erabilera edonolako Sare Sozialetarako ezta jolasetarako ere. o Ordenagailuetan instalatuta dauden CD-ROM, DVD eta programa didaktikoak erabiliko dira eta inoiz ez kanpotik ekarritakoak. o ABIES aplikazioa erabiliz katalogatutako dokumentuen kontsultak egin daitezke.


Elene Lizarralde: «Nire askatasuna defendatzeak eragin zuen nik ETB uztea» | Bizigiro | Berria\nElene Lizarralde. Kazetaria eta idazlea\n«Nire askatasuna defendatzeak eragin zuen nik ETB uztea»\nKameren aurrera eta Euskal Telebistara bueltatu da, 'Vamos a hacer historia' saioarekin. Historiaz mintzo da Lizarralde, eta istorioez. Kontatutakoez, eta kontatzeko daudenez, eta horiek kontatzeko moduez. Baita bere historiaz ere, «askatasunez».\nETB Tamaina handiagoan ikusi\nTelebista pantaila batez bestalderakoak gutxitan iltzatu ditu hainbeste oroimen. Eta ordenagailuko pantailaz bestaldera aurpegi berbera norberaren etxean sartzen denean, gutxitan iltzatzen da horrenbeste zirrara. Elene Lizarralde (Donostia, 1961) Madrildik ari da. Konfinamendu betean. Kazetari jardunaz, eta ibilbide oso batez. Idazle jardunaz, aktore jardunaz, eta bizitzak berak irekitako norabideez. Gutxitan gertatzen da elkarrizketa baten lerroburua elkarrizketaren sarrerako solasaldiak ematea. Hau da kasu bakan horietako bat: «Eskerrak ematen dizkizuet. Nigan pentsatzeagatik, eta niri garrantzi hori emateagatik. Lotsatu ere egiten nau. Gustatuko litzaidake elkarrizketa honetan, gustukoa izango ez duzun zerbait entzunda ere, argitaratzea. Berme hori ematea nahi nuke. Urtarrilean 60 urte beteko ditut. Nire bizitza osoan garrantzitsuena nire askatasuna izan da: izaeran, jarreran, adierazpidean... eta horrela izaten jarraitzea nahiko nuke. Askatasun hori defendatzeak eragin zuen nik Euskal Telebista uztea».\nKameren aurrean, aspaldiko partez. Zer sentsazio izan duzu?\nBizikletan ibiltzea bezala da: ez da ahazten. Gustura sentitzen zarenean, erraz egiten duzu. Beste batzuk iaioak dira beste gauza batzuetan: ni kamera aurrean sentitzen naiz ondo; gustura.\nAsko ikasi duzu Vamos a hacer historia saioarekin?\nAsko; pila bat. Nik epe motzerako memoria daukat, eta asko estudiatu behar izan dut programa horretarako. Berriz ikasi behar izan ditut gauza batzuk, eta lehen aldiz ikasi ditut ezagutzen ez nituen beste batzuk. Programa bakoitzerako bost-zazpi elkarrizketa egin nituen, eta bakoitzak ordubete edo ordu eta erdi irauten zuen. Hizketan ari denaren konfiantza irabazi behar duzu. Sufritu nuen gaiak garratzak zirelako, sentiberak. Baina asko gozatu dut.\nZuri irakurritakoa da: «Ezin da galdetu jakin gabe».\nElkarrizketa formatua asko gustatzen zait. Baina horretarako elkarrizketatua ezagutu behar duzu, gaia ezagutu behar duzu... Errespetu izugarria egon behar du horretan. Zu ezin zaitezke joan pertsona bati elkarrizketa bat egitera pertsona hori nor den jakin gabe. Galdetu behar diozunari buruz ezer jakin gabe. Ez da posible.\nHunkitu zaitu norbaitek?\nJendeak zenbait gairen inguruan hitz egiteko beldurra dauka oraindik. Eta oso gogorra da hori. Nik jende apala baina ausarta ezagutu dut. Testuinguru horretan, gai izan direlako euren iritzia emateko. Horiek hunkitu naute. Banekielako, ondoren, seinalatu egingo zituztela.\nVamos a hacer historia izena du programak. Zuk ere baduzu historia egin izanaren irudipena?\nNi historiaren parte bat izan nintzen. Ohore bat izan zen egun hartan han egotea: ETBren lehen emisioan. Baina ni han egoteko, atzean jende askok egin zuen lan. Azpiegitura sendo bat izateko, egun horretara iristeko... Lehen emisio horretaz hitz egitean, nik mahai gainean jarri nahi dut garai hartako testuingurua.\nEta zein zen?\nHistoria egiten dugunean —eta nik programa honekin argi ikusi dut hori—, garrantzitsua da jakitea zergatik gertatu zen, eta zer testuingurutan gertatu zen. Gaur gazte batek telebistan ikusten zaitu, eta badirudi hau horrekin jaio zela, baina nola esplikatu gazte horri horretara iristeko zer bizi izan genuen. Aizu! Ni joan nintzela debekatuta zeuden ikastola haietara! Esaten diozunean gaur egun ikastolara doan edonori nire ikastola andereñoaren etxea zela, inspektorea etortzen zenean ezkutatu egiten gintuztela... Eta andereñoek beldurra pasatzen zutela, eta, hala ere, ekiten ziotela. Testuingurua bera, eta hori ondo azaltzea, oso garrantzitsua da.\nEta zein da emanaldi haren intrahistoria?\nGarai hartan euskal filologia ari nintzen ikasten. Eta amak abisatu zidan esanez ETB sortzera zihoazela, proba batzuk egin behar zituztela aurkezleak-eta topatzeko. «Zergatik ez zara agertzen?», esan zidan. Nik beldurra izan diet beti azterketei. Eta pentsatu nuen jende asko agertuko zela, ni baino askoz ere prestatuagoa... Azkenean, aurkeztera bultzatu ninduen amak. Han agertu nintzen, eta gainditu egin nuen proba. Orduan, Euskal Telebista osatzen zenerako, aurkezleak, teknikariak... prestatzeko ikastaro batzuk osatu ziren. Madrildik joan ziren hainbat profesional guri irakastera, eta han abiatu zen guztia.\nEtxe askotan sartu zinen.\nJendeak gogoan du. Euskaldunontzat inportantea izan zen.\nLanean aritu zen talde harentzat ere bai.\nTelebista profesionalizatu egin da geroztik, eta gaur egun, saio batean lana egiten duenak ez du kontakturik beste batean lan egiten duenarekin. Han, hasiera hartan egon ginenok familia bat osatzen genuen. Guztiak helburu berarekin, batak besteari erakusten zion, elkar motibatzen genuen...\nIñaki Eizmendirekin, Xabier Zalduarekin, Maribel Aizarnarekin... Elkartze goxoak izaten ditugu.\nPlaza Berri, Hitz eta Pitz... programak egin zenituen. Terminus izenekoa ere bai. Han gertatutakoagatik utzi zenuen ETB?\nZalantzarik gabe. Ezin zen bestela izan.\nEta zer gertatu zen?\nNik zuzentzen eta aurkezten nuen programa hura Joxe Marirekin [Goikoetxea]. Nire formatua zen. Oso polita. Tren geltoki bat zen, eta elkarrizketatzen genituen politikariak, idazleak, kirolariak... Beti aktualitatearekin zerikusia zutenak. Eta egun jakin batean erabaki genuen Jose Mari Gorordo elkarrizketatu behar genuela, eta EHEko ordezkari bat ere bai, Korrikaren harira. Agindua izan zen ez zela posible. Mina ematen du. [Hunkitu egin da].\nEz, ez. Jarrai dezagun. Baina kuriosoa da. Badakizu zergatik? Erabaki horrek nire bizitza aldatu zuelako. Ezezkoa izan zen agindua. Eta ez zen lehen aldia. Gaur ere gertatzen dira halakoak. Medio bakoitzak bere ildo editoriala dauka. Ezezkoa iritsi zenean, ETBko zuzendaritzari nire dimisioaren berri eman nion, eta erabaki zuten egun batetik bestera programa kentzea. Eta zigortuta, erredaktore gisa, Gaur egun albistegira bidali ninduten. Aurretik ere izan nituen Antena 3ren eskaintzak, urtebete neraman ezezkoa ematen. Azkenean, bizitza aldatzeko garaia iritsi zen. Egia da, era berean, orduan gertatu zenak, ateak itxi zizkidala denbora luzez Euskal Telebistan. Orain bueltatu naiz, baina saiatu naiz gehiagotan ere bueltatzen. Horregatik nago eskertuta gaur egungo Euskal Telebistarekin, eman didan aukera honekin, eskertuta berriro etxera bueltatzeko eman didaten aukera honengatik.\nETB2ra bueltatu zara.\nHasiera hartan, ETB2ren sorrerari aurre egin zioten kazetarietako bat ni izan nintzen. Ez nuen sorrera hori ulertzen. Euskal Telebista sortu zelako euskararen garapenerako. Vamos a hacer historia gazteleraz dago grabatuta. Norbaiti arraroa egingo zaio, eta galdetuko du zertan ari naizen ni hor. Baina gauza asko bizi ondoren, eta jende asko ezagutu ondoren, hausnartu dut. Duela gutxi galdetu zidaten Euskal Herrian: «Zer beste gairen inguruan grabatu nahiko zenuke Vamos a hacer historia programaren atal bat?». Eta erantzun nion: «Gustatuko litzaidake ikastolen sorreran bultzatzaile izan zirenekin saio bat grabatzea. Haiek gabe, euskara galduta egongo litzateke». Erantzun zidan: «Bai zera! Ez esan tontakeriarik. Hori etakide habia bat baino ez zen izan. Euskara beti egongo zen bizirik herri txikietan». Horixe da daukaguna. Zergatik Vamos a hacer historia gazteleraz? Horregatik. Ahalik eta jende gehienarengana iristeko gure historia nolakoa izan den.\nProposamen gehiago egin zenituen?\nBai, aldi berean, pertsona horri esan nion ukitu beharko genituzkeela Miguel Angel Blancoren hilketa, Lemoiz, Leitzaran, Gregorio Ordoñezen eta Fernando Buesaren hilketak... zeren herri baten historia pertsonena bezalakoa da: gauza batzuez harro sentitzen zara, baina beste gauza batzuk nahiago duzu gertatu izan ez balira. Hori da gure historia, onerako zein txarrerako. Eta gure gazteek ezagutu beharko lukete, errepikatu ez dadin.\nBeste atalen bat?\nBai. Badirudi euskal kazetaritza ETBren lehen emisioarekin hasi zela, hori da behintzat batzuetan ulertarazten dena, eta ez da egia. Urte asko lehenago, Francoren garaian ere, gure kultura eta hizkuntza irratian defendatzen zuten kazetariak egon ziren: Iriondo, Amatiño, Txaro Arteaga... haiek ere merezi dute saio bat.\nEta hasi zinen Antena 3 katean, eta umeen munduan. Nolatan?\nOso proiektu polita izan zen. Haurren mundu horretan telebistan aurretik inoiz lan egin gabea nintzen, baina beti izan dut irudimena borborka. Banituen bi seme-alaba ordurako. Duela 30 urteko kontuez ari gara.\nEz zen hasiera erraza izango...\nEz, ez zen batere hasiera erraza izan. Donostian bizi ginen, nire eguneroko bizitza euskaraz zen, Euskal Telebistan lan egiten nuen, umeak ikastolara joaten ziren... eta Madrilera etortzea kulturalki ere berria izan zen. Nire ikuspuntua aldatu behar izan nuen. Nik Antena 3rako zuzendu behar nuen programa estatu osoan ikusten zen. Beste kultura bati aurre egin behar nion, eta beste kultura hori ere errespetuz maneiatu behar nuen. Nire seme Xabierrek esaten duen bezala: «Madrilen gara esos vascos eta Euskal Herrian gara esos vascos renegados». Momentu jakin batzuetan ez dakizu nor zaren eta non zauden. Espezimen arraro bat bihurtzen zara.\nBidea egin zenuen Antena 3n.\nProiektu berri bat jaio zen: Megatrix. Orduan kontseilari ordezkariaJuan Jose Nieto zen. Ordurako, nik zuzentzen nituen umeentzako programek oihartzuna zuten, eta audientzia onak zituzten. Bere bulegora igo nintzen, eta esan nion: «Igual harroputz samarra da hau, baina zergatik dauzkagu halako konplexuak estatubatuarrak agertzen direnean? Disneyrekin beti beldurrez. Zergatik ez dugu sortzen marka bat Disneyri aurre egingo diona? Mundu osoan milioiak dira gazteleraz hitz egiten dutenak. Zergatik ez?». Eta segitu nuen argudiatzen: «Ni euskalduna naiz, eta euskaldunok harro gaude gure sustraiez, eta horrek bultzatzen gaitu mendiak mugitzera. Zergatik ez da hori Madrilen gertatzen?». Eta horrela sortu zen Megatrix.\nAntena 3 utzita zeneukan zure bloga sortu zenuenean?\nBai. Antena 3 utzi nuen, eta familian galdetu zidaten: «Zer egin behar duzu orain?». Erantzun nien: «Idatzi». Baina bizitza konplikatu egin zen. Xabier semeak 17 bat urte zituen, eta luku erako zefalea diagnostikatu zioten. Osasunaren Mundu Erakundeak dioenez, pertsona batek konortea galdu aurretik pairatu dezakeen minik handiena eragiten duen gaixotasuna da. Oso gogorra da. Hiru hilean behin ospitaleratu egiten genuen, eta ikusi nuenean egun batean bere medikuarekin bere tratamendua adosten, ohartu nintzen zer garrantzitsua zen mediku-paziente-senitarteko komunikazioa. Ni zerk kezkatzen ninduen? Nire semeak adierazten ez zuenak, esaten ez zuenak. Sendagileak jakin behar zuen eta sinistu behar zuen Xabierrek esaten ziona, tratamendua jartzeko.\nHorregatik sortu zenuen bloga?\nNik nahi nuena zen hainbat elkarrizketaren bidez kezka horiek mahai gainean jartzea. Oso elkarrizketa delikatuak ziren, baina oso ongi joan zen dena. Han botatzen zutelako askok euren karga, eta familek askotan hobeto ulertzen zutelako senitartekoari gertatzen ari zitzaiona. Ekarrizketa batzuk ospitaletan erabili dituzte.\nAktore lanetan ere aritutakoa zara: La fuga de Segovia, Feroz, Ke Arteko egunak...\nBai, eta galdetzen didazue horretaz, baina ahazten zaizue beti gauza bat, nik harrotasunez gogoratzen dudana: Donostiako Zinemaldia euskaraz aurkeztu zuen lehen pertsona ni izan nintzen!\nIhes egin digu horrek...\nBidea egin genuen horretan ere. Baina bai, aktore lanak. Euskal Telebistako ikastaro haiek egin nituenean, euskal filologia utzi egin nuen. Eta egia da La fuga de Segovia egiteko Imanol Uribe zuzendariak aktoreak ikastaro haietan bilatu zituela, euskara menderatzen zuten pertsonak behar zituelako. Hor sortu zen aktore izateko nire gogoa. Gainera, nik, aurpegi gogorra daukat, eta Madrilera etorri nintzen El Metodo ikastera, publizitatea egitera... eta egin nituen Feroz, eta beste. Gustuko izan dut aktore lana. Beti esaten nuen nire zahartzaroan aktore lanari ekingo niola berriz, eta espero dut uneren batean berriz aukera hori sortzea [barrez].\nNondik nora sortu zen erraketistei buruzko nobela? Senarraren gaixoaldian idatzi zenuen.\nNik lau seme-alaba ditut, eta beti esan diet euren intuizioari segitzeko. Elkarrizketa askotan irakurriko zenuen nola esan dudan erraketistena amarengandik sortu zela, behin haiekin kafea hartzera zihoala esan zidalako, eta nik ez nekiela zeintzuk ziren ere. Langabezia tarte horretan, Xabier zaindu eta beste proiektu batzuk martxan jartzen nituen artean, gogora etorrri zitzaidan amarekin izandako elkarrizketa hura, eta esan nion: «Ama, ezagutu nahi ditut erraketistak». Zergatik? Ez galdetu. Zertarako? Orduan ez nekien. Baina banan-banan deitu nien. «Eta zu nor zara? Zer nahi duzu?». Haserre puntu batekin. Haserre zeudelako beraien jardunak ez zuelako izan oihartzunik, oso gutxik zuelako haien berri.\nBaina ezagutu zenituen.\nNik 11 ezagutu nituen. Madrildarrak, sevillarrak, salamancarrak, euskal herritarrak... Emakume ausartak, interesgarriak, dibertigarriak... «Elene, eta elkarrizketa hauekin zer egin behar duzu?», galtzen zidaten. Grabatu egiten nituen, kamera zahar batekin. Ez nuelako nahi ezer galtzerik. Eta halako batean Xabierrekin gidoi bat idazten hasi nintzen. Saiatu nintzen haien istorioa medioren batean saltzen, baina inork ez zion ematen garrantzirik haiek egindakoari, eta nik ez nuen ulertzen. Konpromisoa hartu nuenez ezagutaraziko nituela, aditzera eman... gidoi horrekin hasi ginen. Baina blogerako elkarrizketatu nuen pertsona bati kontatu nionean proiektua —ezaguna da eta ez dut izenik eman nahi—, malko artean esan zidan: «Idatzi ezazu nobela lehenengo».\nEta halaxe sortu zen El silencio de Clara Lyndon?\nBai. Zatika egin nuen. Guy Kawasakik bere liburu batean zioen proiektu bat abiatzeko ez dituzula zertan elementu guztiak prest izan behar, guztiak ez dituzulako inoiz edukiko prest, beti faltako zaizulako zerbait. Beraz, proiektua daukazunean, ekin. Aldatuko edo gehituko dizkiozu elementuak gero. Eta nobela ere horrela egin nuen.


Tratu onaren txertoa\nGauza desberdinak gertatzen dira astero sareratuak dauden ikastetxeetan eta hau da hori guztia partekatzeko toki aproposa. Garapenerako Hezkuntzaren inguruan nobedade guztiak hemen aurki ditzakezu ere.\nSelect the topic of your query All topicsIkastetxeakcentros referentesMundu mailako egunakEskubideetarako hezkuntzaIrakasleen prestakuntzaNigerrerako Tantak\nEskerrik asko parte hartzeagatik!! Zure laguntzari esker 302,15 euro lortu ditugu UNICEFi emateko. Denon artean gauza politak lortu ahal ditugu!!\nDonostiako Larramendi Ikastetxea A20 "Tratu Onaren Txertoa"\nUNICEF Eskola Laguna, Manuel de Larramendi Ikastetxeak, aurtengo A20 ospatu du "Tratu Onaren Txertoa" lantzen\nEskolan salbu: bakeari, indarkeriarik ezari eta tratu onari buruzko hezkuntza-baliabideak\n2018/2019 ikasturterako jardueren eta baliabideen gida aurkezten dizugu, bakean eta indarkeriarik ezan hezteko proposamenez eta ideiez beteta.\nConcurso de cómics: Superhéroes en la escuela\nEn la escuela, ser un superhéroe no consiste en tener poderes sobrehumanos, sino en ser capaz de usar nuestra propia humanidad para ayudar a quienes necesitan ayuda a nuestro alrededor. ¡Participa en este concurso de cómics para mostrarle al mundo de qué pasta están hechos los superhéroes en la escuela!\nBakea 2018 Larramendi\nLarramendi ikastetxean bakearen astea ospatu dugu eta hainbat ekintza burutu ditugu. Hona hemen bideo txiki bat oroigarri.\nLarramendi giza eskubideak 2017\nManuel Larramendi Ikastetxeak, Donostia, eskubideen eguna ospatu du\nGure planeta, gure eskubideak: 2017-2018 kurtsorako hezkuntza materiala\n"Gure planeta, gure eskubideak" haurren eskubideak eta klima-aldaketaren inguruan materialak eta baliabideak biltzen dituen jarduera-multzo bat da. Ikus ezazu ikasgeletatik lortu daitekeena!\nLarramendiko lasterketa solidarioa\nMartsoaren 24ean LARRAMENDIKO ikasleek, urtero bezala , lasterketa solidarioan parte hartu dute. Sensibilizaziio kanpaina baten ondorioz bukaera borobila izaten da; DENAK KORRIKAN! Hona hemen bideo pare bat: LASTERKETA SOLIDARIOABIDEOA\nBlog-ean parte har ezazu!\nGauza desberdinak gertatzen dira astero sareratuak dauden ikastetxeetan eta hau da hori guztia partekatzeko toki aproposa. Garapenerako Hezkuntzaren inguruan nobedade guztiak hemen aurki ditzakezu ere. Zure ikastetxeak antolatzen dituen ekimenekin parte har ezazu!


BM: Birrineztatu eta arrautzaztatu osasungarriak? Bai, posible da\nBirrineztatu eta arrautzaztatu osasungarriak? Bai, posible da\nAskotan, janaria prestatzerakoan, birrineztatuetatik ihes egiten dugu, ez baitira dieta osasungarri baterako aukerarik egokiena. Baina, zer deritzozue gure birrineztatuak prestatu ahal izango bagenitu, osasungarriagoak eta goxoagoak izan daitezen? Hori beste gauza bat da.\nHasteko eta behin, beharbada komeni da argitzea zein diren birrineztatuen eta arrautzaztatuen arteko aldeak, kontu horrek zalantzak sortu ohi baititu. Alde batetik, elikagaiak irineztatu bakarrik egin ditzakegu, ondoren frijitzeko. Horrez gain, arrautza irabiatutik pasatzen baditugu, arrautzaztatu klasikoa lortuko dugu. Eta, hirugarren urrats bezala, ogi arraspatua gehitzen badiogu, birrineztatua lortuko dugu.\nEta bestelako ogiren bat erabiliko bagenu?\nNormalean, irin finduz egindako ogi arraspatu klasikoa erabiltzen dugu gure birrineztatuetarako. Beste ogi batzuk erabil ditzakezu zure birrineztatuetarako, hala nola olo-zahia, hazi ezberdinak, kinoa… Horri esker, eta jakiak prestatzeko beste modu batzuk erabilita –hala nola, frijituta prestatu ordez labean prestatzea–, errezeta askoz osasungarriagoak lortu ahal izango dituzu. Birrineztatuen eta arrautzaztatuen metodo klasikoen alternatiba batzuk dira:\nOgi zuriaren ordez ogi arraspatu integrala edo aukera orijinalagoak erabiltzea, pankoa esaterako: japoniar estiloko ogi arraspatua, koipe gutxiago duena.\nGariarenak ez diren beste irin batzuk erabiltzea, arrautzaztatzeko onak direnak; adibidez, txitxirio- edo soja-irina.\nTenpura erabiltzea. Arrautzaztatu arinago eta osasungarriagoak egiteko, japoniar sukaldaritzan asko erabiltzen den teknika horretara jo dezakezu; oso egokia da arraina, itsaskiak eta barazkiak prestatzeko.\nArto- edo olo-maluta birrinduak edo beste zereal batzuk; mantenugai eta zuntz gehiago izan dezaketenak. Adibidez, oilaskoa olo-malutaz eta sesamoz presta dezakezu labean, edo olotan arrautzaztatutako legatz-xerrak.\nGari-zahia, olo-zahia... erabiltzea. Zahia alearen kanpoko geruza da, eta nutrizio-balio handia du. Gari-zahiak, esaterako, gari-irin integralak baino askoz zuntz gehiago du. Zer iruditzen zaizue zahiz arrautzaztatutako oilasko- edo izokin-xerra batzuk?\nKinoa edo sabia erabiltzea; boladan daude produktu horiek, eta errezeta goxo eta osasungarriak lor ditzakegu, zeliakoentzako egokiak eta, jakina, arrauztatuetarako. Badaude, esaterako, kinoaz arrautzaztatutako otarrainxka errezetak.\nHazi mota ezberdinak erabiltzea: sesamo-haziak, liho-haziak, ekilore-haziak… Ezin hobeak dira kolesterolaren aurka borrokatzeko, eta era askotako jakiak arrauztatzeko erabil ditzakezu: hanburgesa begetalak, arrainak...\nEspeziak, loreak edo belar freskoak erabiltzea, zapore gehiago emateko eta arrautzaztatu aromatikoagoak lortzeko. Hemen zure gustuak eta sormena sartzen dira jokoan, askotariko aukerak baitaude: oreganoa, albaka, perrexila, kurkuma, piperrautsa, mihilua, tipulina, salbia…\nIkusten duzun bezala, arrautzaztatu eta birrineztatu ezberdinak egiteko aukera ugari dago. Eta onena da ia jaki guztiak presta daitezkeela modu honetara: barazkiak –alberjiniak, kuiatxoak eta kuiak, esaterako–, sustraiak –azenarioa kasu–, egosteko denbora gutxi behar duten haragiak, eta arrainak –izokina eta hegaluzea, adibidez–.\nGainera, beti erabil dezakezu jakiak prestatzeko beste moduren bat –labea eta woka, adibidez–; horrela, zartaginean edo frijigailuan baino olio gutxiago erabiliko duzu. Ondorio modura, posible da arrautzaztatu osasungarriak prestatzea. Orain sinesten diguzu? Eta gogora ezazu BM Supermerkatuetan aurki ditzakezula beharrezko produktu guztiak!\nAholkua: Nola egin dezaket tenpurarako nahasketa?\nIrina, arrautza eta ur gasduna nahastu behar dira (horren ordez, legamia edo garagardoa erabil ditzakezu), eta beti egon behar da oso hotza.\nBM Supermerkatuetan tenpurarako prestatutako irina aurki dezakezu.


Omnikanalitatea | Kutxabank Partikularrak\nAPP BERRIA da\nErrazagoa. Bisualagoa. Pertsonalagoa.\nZeuretzat mundu digitalean murgilduta zaudelako\nKutxabankek beti izango ditu prest azken berrikuntza teknologikoak behar duzuna eduki dezazun, nonahi eta noiznahi.\nModu digitalean egin dezakezu izenpea bulegora etorri behar ez izateko.\nGehitu beste bankuetan dauzkazun kontuak eta begiratu haien egoera Kutxabanken App-ean.\nKutxabank zurekin doa\nNahi duzun bezain urrun eta behar duzun bezain gertu\nOraindik ez badaukazu, jaitsi eta instalatu Kutxabanken App-a:\nErosi eta ordaindu mugikorrarekin modu azkar, erraz eta seguruan.\nBehar duzun guztia poltsikoan.\nTelefono mugikorra saltegiko TPVera hurbilduta ordain dezakezu eta gure contactless kutxazainetan dirua atera.\nJaitsi Kutxabankpay App-a eta mugikorretik mugikorrera dohainik dirua bidali eta jaso.\nModu seguru, erraz eta erosoan online eros dezakezu txartela bera erabili behar izan gabe.\nAtera probetxua erosi behar duzun horri eta ordaindu geroago. Ordaintzeko modurik erosoena.\nEdozein gailu eta plataformatik\nKutxabank beti eskura\nEgin online eguneroko kontsulta eta gestioak.\nNonahi, nolanahi eta noiznahi.\nZuk zeuk kudeatu\nOrdaindu eta helbideratu ordainagiriak mugikorretik. Erosoa, eskuraerraza eta berehalakoa.\nBideoa ikusi | Ikusi infografia\n365 egunez kanal guztietan gauzkazu zure galderei erantzuteko eta dituzun zalantzak argitzeko prest.\nPiztu eta itzali txartela mugikorretik nahi duzunean eta hala egin behar duzun guztietan.\nKudeatu kontuak azkar eta eroso-eroso Kutxabanken App-ean.\nEta gainera, 2.000 kutxazain eta 4.000 kudeatzaile zeuri erantzuteko prest dauzkagu 900 bulegotan baino gehiagotan\nBehar duzuna, arazorik gabe.\nEzagutu Kutxabank eskaintzen dizun guztia.\nAukeratu zenbat eta nola aurreztu nahi duzun eta kontratatu online zeure neurriko aurrezki-plana.\nBehar duzunerako eskatu mailegua Kutxabanken erraz-erraz.\nBabestu autoa, etxea eta etxekoak Kutxabanken aseguruekin.\nAditu profesionalek aholkua eman eta kudeaketa espezializatua eskainiko dizute inbertitzeko daukazun profilaren arabera.


4.200 kofradetik gora Bilboko prozesinoetan\ncreated by Gaur arratsaldez hasita |\nDatozan egunetan, Aste Santua dala-eta,14 prozesino eta Kurutze-bidea ospatuko dira Bilbon, 4.200 kofrade inguruk parte hartuko daualarik, 35 pausu (XVII-XXI gizaldietakoak) kalera ataraz. Badira laurehun eta berrogeta hamar urte ohitura honi ekin eutsenetik. On Joseba Segura Eleizbarrutiko gotzain laguntzaile barria, Isiltasunaren eta Nazaretarraren prozesinoetan izango da.\nGaur, Nekaldiaren barikua, Doloretako Amaren prozesinoa atarako da kalera; Abandoko San Bizente Martiria parrokiatik abiatuko da iluntzeko 20:30etan. Bihar, zapatua, arratsaldeko 19:00etan, Samintasunaren Andra Mariaren prozesinoa atarako da jesuiten Indautxuko ikastetxetik. Domekaz, prozesino bi ospatuko dira: eguerdiko 12:00etan Abandoko San Bizente Martiria parrokiatik aabiatuko dan Astakumearen prozesinoa eta arratsaldeko 18:30etan Kurutzearen parrokiatik atarako dan Karidadearen Andra Mariarena.\nAstelehen Santuz, Nazaretarraren prozesinoa Asisko San Frantzisko parrokiatik (quinta parroquia deitutakotik) atarako da 20:30etan. Martitzen Santuz, Pietatearen prozesinoa ibiliko da kalez kale, iluntzeko 20:30etan San Nikolas eleizatik atarata.\nEguazten Santuz, Bakardadearen Andra Mariaren prozesinoa abiatuko da Joan Santuak parrokiatik 20:30etan eta Eguen Santuz, Afari Santuaren prozesinoa, eleiza beretik 19:15etan atarako dana.\nBariku Santuz, Isiltasunaren prozesinoa egingo da, goizaldeko bostak eta erdietan hasita; Kurutze-bide Santua, Joan Santuak parrokian hasita, goizeko 7:30etan; Alkartzearen prozesinoa eguerdiko 12:30etan, Pilareko Ama parrokiatik atarata eta Hobiratze Santuaren prozesinoa, Joan Santuak parrokiatik abiatuta, 19:15etan. San Jose parrokian hasiko da, Zapatu Santuz, Itxaropenaren prozesinoa, 18:15eta. Pazko egunez, eguerdiko hamabietan, Argi eta Berbizkundearen prozesinoa ospatuko da, Santiago katedralean hasi eta bertan amaituko dalarik Bilboko gotzaina buru dala ospatuko dan Pontifize Mezagaz.\nBilboko Aste Santua iragarteko kartelean, Eukaristia Santuaren kofradia agertzen da, 60 urte bete dituala-eta.\nNazaretarraren prozesinoak ibilbide barria izango dau aurton: Hurtado de Amezagan hasiko da eta Mariaren Bihotza plazan amaitu. Ibilbidea apur bat laburtu egin dabe eta leku zabalagoan amaituko da eta holan jenteak prozesinoaren amaieraz eta ohiko ibilbidean zein azken topaketan abestuko diran saetez erosoago gozatzeko aukera izango dau.\nEguazten Santu arratsaldez, Bakardadearen Andra Mariaren prozesinoan, ezohiko gertaera izango da, Hiru Kurutzeen pausua atarako dabelako. Izan be, egun horretan aurkeztuko dabe barriro jentaurrean, azken urtean egindako osoko barriztapenaren ostean: eskulturak garbitu eta euren margoak finkatu eta leheneratu dabez eta anden urre-kolorean be egin dabez ikutuak.


SANJUANETAKO ESALDI LABURREN LEHIAKETA - Mondraberri\nSANJUANETAKO ESALDI LABURREN LEHIAKETA\nLanak maiatzaren 24a baino lehen aurkeztu beharko dira.\nArrasateko EHE, Debagoieneko AEK euskaltegia eta AED elkarteak San Joan jaietako esaldi laburren lehiaketa antolatu dute, Udalarekin elkarlanean.\nEsaldi horren bitartez, antolatzaileen helburua da arrasatearrak San Joanak euskaraz bizitzera animatzea. Aukeratutako esaldia 2016ko Arrasateko San Joan jaiak girotzeko erabiliko diren zapi eta pegatinetan erabiliko da. Baita esaldia egokia izanez gero jaietako kartel ofizialean ere.\nErabilera hori kontuan hartuta, esaldi laburra eta argia izatea baloratuko da.\nLehiaketa honetan Arrasaten bizi, ikasi edo lan egiten duen edonork parte har dezake, taldean edo bakarka.Partaide edo talde bakoitzak nahi beste lan aurkez ditzake.\nLanak AED elkartean (Pablo Uranga kalea 4-behea) aurkeztu behar dira maiatzaren 24a baino lehen. Lanean ez da egilearen/egileen izenik jarriko. Datu pertsonalak (izen-abizenak, adina, telefonoa eta helbidea) kartazal itxi batean sartuko dira eta kartazal hori, proposaturiko esaldiarekin batera, beste kartazal handiago batean.\nEmailez bidaliz gero, mezu bakar batean baina bi fitxategitan bereizirik bidaliko dira. Hau da, fitxategi batean proposaturiko esaldia eta beste batean egilearen datuak. Mezu hori helbide honetara bidali beharko da: aed@aedelkartea.com.\nEpaimahaia AED, Debagoieneko AEK, EHE eta Udaleko kideek osatuko dute. Epaia maiatzaren 27rako jakinaraziko da. Saria 100 €koa izango da eta epaimahaikoek erabakiz gero, saria eman gabe gera daiteke.


Hizkuntza gutxituak: desadostasunak frantziar ezkerraren aliantzaren barnean | Euskal Herria | KAZETA\nFrantziar ezkerrak ekainean iraganen diren hauteskunde legegileetarako NUPES izeneko aliantza egin duen honetan, hizkuntza gutxituen auziaren inguruan ez da adostasunik alderdien artean.\nIazko maiatzean Baionan murgiltze sistemaren defentsan manifestazio handia egin zen Baionan. © Bob EDME\nHeldu diren ekainaren 12 eta 19an frantziar hauteskunde legegileak iraganen dira frantziar Estatuan eta baita Lapurdi, Baxe Nafarroa eta Xiberoan ere. Boz horiei begira akordio historikoa egin du frantziar ezkerrak, La France Insoumise (LFI), Parti Socialiste (PS), Europe Ecologie Les Verts (EELV), Parti Communiste Français (PCF) eta Generations alderdien artean. Parisetik barruti bakoitzerako izendaturiko hautagaiek kontraesanak eta desadostasunak sortu badituzte, hizkuntza gutxituen gaiaren inguruan ere posizio ezberdinak dituzte alderdi horiek.\nBatasun Herrikoi Ekologista eta Sozial Berriak (NUPES) programa ezagutarazi du eta hizkuntza gutxituei dagokienez, ez du atal bereziturik jasotzen. Aldiz, bere programa osoko 650 proposamenetatik 33 desadostasunekin egin duten gisan, ‘zerbitzu publikoak: osasuna, hezkuntza, kultura, kirola’ kapituluaren bukaeran, alderdien arteko posizio ezberdinak jasoak dira. Hala, hizkuntza gutixtuen geroa Asanblea Nazionalean trenkatu behar dela jasotzen dute, La France Insoumisek eta bere aliatuek ez baitute ikuspegi bera.\nAlderdi sozialistak, ekologistak eta komunistak Europako Hizkuntza Gutxituen Xartaren berrespenaren alde egiten dute. Gisa berean, hizkuntza horien ko-ofizialtasuna eta irakaskuntza elebiduna zein murgiltzea aipatzen dute. Azkenik, elkarte sareen zerbitzu publikoa sustengatzearen alde agertzen dira. La France Insoumisek ez du argitzen bere jarrera, baina ezaguna da gaur arte erraterako, Molac Legearen edo murgiltzea orokortzearen aurka agertu izan dela.\nKonstituzioaren 2. artikuluari atxikia\nNUPESek laugarren barrutian duen Iñaki Echaniz hautagai sozialistak ildo hori defendatu du Mediabaskek bere web gunean maiatzaren 23an eskaini duen telebista-eztabaidan.\nAldiz, bosgarren eta seigarren barrutietako LFIko hautagaien artean gauzak ez dira hain argiak. Sandra Pereira-Ostanelek hizkuntza gutxituak frantziar Estatuan babestuak daudela erran ondotik, berriki adierazi du bera konstituzioaren bigarren artikuluari arrunt atxikia dela. Bere iritziz irakaskuntzan hizkuntzen eskaintza egon behar da, baina nehori inposatu gabe.\nGisa horretako erantzunak eman zituen Jean-Luc Melenchon LFIko buruak frantziar presidentetzarako hauteskundeei begira Pour Que Vivent Nos Langues kolektiboak hautagai igorri galdetegian. Garbiki adierazi zuen ez zegoela frantziar konstituzioa aldatzearen alde eta Estatuak 1992an izenpetu zuen Europako Hizkuntza Gutxituen Xarta berrestearen kontra posizionatu zen.\nOraingoz kanpainara itzuliz, Laurie Etchepare seigarren barrutian Tom Dubois-Robinen ordezkoak diskurtso pragmatikoagoa egin nahi izan du. «Eztabaidak abian dira gure alderdian, gure posizioak garatu egiten dira. Gure diputatu guziak ez daude Molac legearen aurka», adierazi du.\nSeaska kaltetu lezakeen neurria\nHizkuntza gutxituen lege bidezko aitortzatik harago, NUPESen aliatu guziek adosturiko programak beste eztabaida bat sortzen du. Izan ere, eskolei begirako atalean, Carle legearen ezeztatzea proposatzen du. Lege horrek Herriko Etxeak behartzen ditu beste herrietako eskola pribatuak laguntzera. Hala, kolektibitateei debekatuko litzaieke diru-laguntzak ematea eskola pribatuei. Tom Dubois-Robinek publikoki defendatu du proposamen hori.\nNeurri honek arriskuan ezarriko lituzke Seaskaren ikastolak, edota Bretainiako Diwan sareko eskolak. «Guretzat, aterabidea litzateke ikastolak publiko bilakatzea», erran du Laurie Etcheparek. Baina puntu hori ez da ageri ez programan, ez eta NUPESen barnean diren desadostasunen ataletan ere.


eus – Comisiones Obreras\nESKUBIDE GEHIAGO, LORPEN GEHIAGO GEHIAGO NAHI DUGU\nEnpleguaren alde egiten dugu lan, lan baldintza hobeak, soldata hobeak eta eskubide berrien alde\nMilioi bat afiliatu gara, bat egitea eta antolatzea erabaki dugu, gure interesak, lanekoak zein sozialak, era kolektiboan defendatzeko. Gure historian zehar, eta Langile Komisioetan antolatu diren langile anonimo askoren borrokari esker, gaur egun ezinbestekotzat jotzen ditugun eskubide eta askatasunetan aurrera egitea lortu dugu, gure demokrazia indartzen dute, eta egunez egun eskubide berriak lortzen jarraitzen dugu.\nLangile batek gure laguntza behar duen tokian, han egongo gara dudarik gabe Langile Komisioak.\nZure eskubideak babesten ditugu\nLangile Komisioak sindikatuak zure eskubideak negoziatzen ditu, zure lan egoera edozein dela ere, lana eduki edo ez, sektore guztietan, publiko zein pribatuan.\nEnpresetan gure ordezkaritza izango duzu, baita hitzarmenen negoziazio mahaietan eta Gobernuarekin gizarte elkarrizketan. Soldatak erreklamatzetik pentsioen lan erreformaraino, langile moduan zure interesak hobekien defendatuko dituen erakundea gara.\nAholkatu eta defendatuko zaitugu\nGure jatorria, beste batzuen artean, demokraziaren hastapenetan langileak aholkatu eta babestu zituzten abokatu laboralistekin lotuta dago.\nGaur egun, CCOOren zerbitzu juridikoak dira oraindik ere edozein pertsonak izan dezakeen bermerik handiena bere eskubideak ahalik eta ondoen defendatuko direla ziurtatzeko.\nLangile guztien ordezkari gara\nKlase sindikatua gara. Ez gara sektore bakar batetara, enpresa bakarrera edo lurralde bakar batetara mugatzen, hori da gure indarra.\nLangile Komisioak sindikatuak langile guztiak babesten ditu era solidarioan. Eta hori egiteko gai gara estatu mailan ordezkaritza sindikal gehien dugun erakundea garelako. Horri esker, langile guztien lan baldintzak negoziatzeko gai gara, lan egiten duten lekuan lan egiten dutela.\nGure afiliazioari esker. Duda izpirik gabe. Bere kuota sindikalarekin laguntzen duten pertsonak gabe gure lorpenak ezinezkoak lirateke.\nGure jarduera guztia, hedapen-taldeen ekintza sindikaletik hasi eta zerbitzu juridikoetaraino, baita legediak ezartzen digun funtzio konstituzionala ere, hilero hilero, milioi bat langilek ematen dugun kuota sindikalean oinarritzen da. Zure egoeraren arabera dauden kuota desberdinak kontsulta ditzakezu.\nHorrela, gure erakundearen ekintza erabat askea eta autonomoa izango dela bermatzen dugu, ez gaude diru-laguntzen eta kanpoko eragileen menpe. Gure interes bakarra gure lankideak defendatzea da.\nErakunde sindikal nagusia gara, kasu askori eman diegu erantzuna, hainbat eta hainbat negoziazio konpondu eta gaur egun ukaezinak iruditzen zaizkigun eskubideak lortu.\nBaina gehiago behar dugu. Eskubide gehiago, sodatak, babes handiagoa, berdintasuna. Eplegu gehiago eta hobea, eta horretarako Langile Komisio gehiago nahi dugu.\nAsko dira CCOOk egunero zalantzak argitzeko eta lankideei aholkuak emateko egiten dituen kontsultak, hala ere, jakin badakigu kasu batzuetara ez garela iristen. Horietara guztietara iritsi nahi dugu, gure estalduraren irismena ahalik eta langile gehienengana zabaldu.\nCOVID-aren krisi pandemikoa kolpe latza izan da gizartearentzat eta lan merkatuarentzat, eta gure ekintzari esker, enplegua eta langileak babestu dituen irtenbide bat lortu dugu. Orain aurrera egiten jarraitzeko garaia da, eskubide gehiago eskuratzeko. Lan arloko akordioak edo lanbide arteko gutxieneko soldataren igoera aurrerapen esanguratsuak izan dira, baina gehiago nahi dugu, justizia sozialagatik eta ekitate ekonomikoagatik.\nGureentzat egiten dugu lan, langileentzat. Ez zaiteztela mareatu: sindikatuaren finantzazioaren %85 afiliazioaren kuota sindikaletik dator. Afiliazioak egiten duen ekarpenarekin, modu solidarioan jartzen ditugu langile guztien eskura zerbitzu juridikoak eta ekintza sindikala. Ez gaude inoren menpe, gure lana gure afiliazioari zor diogu, eta horrela izaten jarraitzea nahi dugu.\nJakin badakigu eskubideak ez direla oparia, eta afiliazioaren ekintza sindikalak eta lantokietako ordezkaritza sindikalak lortzen dituztela aurrerapen eta lorpenak langile mugimendua eraikiz. Oraindik lorpen asko dugu aurretik, eskubide asko, eta horien alde borrokatzen jarraituko dugu, babesa behar dugu.\nAntolatu eta borrokatu Langile Komisioetan.


itzulera • ZUZEU\nOngi etorri, Mister Marshall! - Alaitz Argandoña Oteizak Bizkaiko Hitzan. Badirudi, azkenean, “normaltasun berria” delako hori iritsi dela. Igaro berri diren jai egun eta opor aste hauetan,...\nIkasturte berriari aurre egiteko zenbait gako - Amelia Barquin Huheziko irakasleak, berria egunkarian. Hainbat ikaslek online bukatu zuten pasa den ikasturtea. Ikasturte berria modu presentz...\nAginduriko eskolaratzearen aurrean, ikastetxera joan beharrik gabe tele-lanean jarraitzea exijitzen dugu - Hezkuntza Sailak aginduriko irakasle eta gainerako langile guztien eskolaratzearen...\nIkasgeletara itzulera seguru, adostu eta kalitatezko baten aldeko sindikatuok egindako proposamenari entzungor egin dio Hezkuntza Sailak - Astelehenetik aurrera ikastetxeren batean osasun bermerik ...


EAJk Osakidetzan hiritar euskaldunen eskubideak berma daitezela eskatzen du\nEider Mendoza Larrañaga, Euzko Abertzaleak-Nacionalistas Vascos Taldeko legebiltzarkideak, Misto-EAk Osakidetzan Hiritar Euskaldunen hizkuntza eskubidea bermatzeari buruzko Legez Besteko Proposamenari aldatzeko zuzenketa aurkeztu dio.\nEAJk uste du, "euskal hiritar bakoitzak Administrazioarekiko dituen harremanetan, EAEko bi hizkuntza ofizialak, euskara zein gaztelania, erabiltzeko eskubide osoa duela". Era berean, Eider Mendoza legebiltzarkide jeltzaleak, Eusko Jaurlaritzari gogorarazten dio, Gernikako Estatutuak berak, bere 6.artikuluan, eskubide hori argiro jasotzen duela hitzez hitz: "euskarak, Euskal Herriaren berezko hizkuntza denez, hizkuntza ofizialaren maila izango du Euskal Herrian, gaztelaniarekin batera eta guztiek dute bi hizkuntzak ezagutzeko eta erabiltzeko eskubidea".\nHorrenbestez, EAJ Legebiltzar Taldeak, Eusko Jaurlaritzako Osasun eta Kontsumo Sailari eskatzen dio, Osakidetzan, bai bertako langileen formakuntzan bitartez eta baita Lan Eskaintza Publikoen bitartez ere, hiritar euskaldunek euskaraz atendituak izateko duten eskubidea bermatzearren behar diren neurriak har ditzala, Euskeraren Erabilera Osakidetzan normalizatzeko martxoaren 18ko 67/2003 Dekretoari jarraituz.\nEtiquetas: Eider Mendoza, euskera, Osakidetza


PLASTIKA ETA IKUSIZKOEN HEZKUNTZA: 2012/03\nJaso dugu Plastika gelatik at egindako lana. Hilerrian, auzoan eta Otxoki parke inguruan eginiko 3 marrazki A4 neurrian boligrafoz eginak, ezin ezabatzerik eta marrarengan adierazpen maila eta egitura sortzaileak indartuz. Boligrafoarekin jarraituz norberak bere hankak marraztu ditu, modelo bizia, geldirik baina mugitzen direlarik, muskulu arranpa arriskuarekin, eskortzoa landuz. Aberasgarria da espazioz eta neurriz aldatzea, ingurua analizatu eta formak bereganatzea, ierarkiak markatzea, garrantzitsuena eta 2. mailako egiturak ezberdinduz. Gustukoa da ere ikas lagunekin patxadaz eseri, eroso jarri eta marrazte prozesuan murgiltzea, itzal ederraz gozatu edo udaberriko lehen eguzki izpiaz blai erlaxatuz...marrazten...Prozedura errepikatu dugu, boligrafoz ere, Plastikatik kanpo baina ikastetxe barneko espazioa marraztuz. Azken lana akuarelaz ikastetxeko eremutik atera gabe kanpo aldean ikusitakoa koloretan marraztuz.\nDe 4 DBH PLASTIKA KANPOAN LANEAN\nnork argitaratua uxoa ordua: 08:54 iruzkinik ez:\nnork argitaratua uxoa ordua: 08:38 iruzkinik ez:\nnork argitaratua mikelplastika ordua: 19:30 iruzkinik ez:\nEsan bezala Plastikan IKT inguruan lanean aritzeko softwareen zerrenda jarriko dizuet. Ia denak 2.0, copyleft edo creative commons dira, libreak. Hauek jaisteko, instalatzeko edo zer eta zertarako diren sakontzeko google bilatzailean jarri eta aukera pila izango dituzue. Bestela lasai galdetu...\nCAMSTUDIO: pantailakoa grabatzeko.\nGIMP: irudiak egin eta argazkiak ere editatzeko.\nINKSCAPE: maketatu eta sormena modu bektorialean.\nCOMIC LIFE: komikiak erraz egiteko.\nLIBREOFFICE: testuak prozesatzeko.\nXUXEN: testuak euskaraz zuzentzeko, luzapena.\nBLENDER/SKETCHUP/3DMAX: 3D diseinua eta animazioa\nAUTOCAD: marrazki teknikoa ordenagailuz, 2D eta 3D\nFLASH: animazioak web eremurako.\nVOZME: testua audio bihurtzeko.\nAUDACITY: audioa sortu eta editatzeko.\nMOVIEMAKER: bideoa editatzeko.\nYOUTUBE: bideoak bilatu eta online gordetzeko.\nA TUBE CATCHER: youtube-tik bideoak jaisteko.\nX MEDIA RECODE: artxibo motak aldatzeko.\nPICASA: irudiak on line gordetzeko.\nDOCS: dokumentuak elkarrekin landu, on line gorde, aurkezpenak, galdera sortak,...\nPREZI: aurkezpenak on line egiteko.\nIMPRESS: aurkezpenak egiteko.\nnork argitaratua mikelplastika ordua: 07:17 iruzkinik ez:\nbeste atalak 1DBH ARTISAUTZA, 1DBH PLASTIKA, 2DBH IET, 2DBH PLASTIKA, 3DBH DISEINUA, 3DBH PLASTIKA, 3DBH TEKNIKAK, 4DBH INFORMATIKA, 4DBH PLASTIKA, Lauaizeta BHI\nnork argitaratua mikelplastika ordua: 13:50 iruzkinik ez:\nAurkezpen honetan 3. ebaluazioan egingo duguna ikus daiteke. Cinemagraph egin ondoren 3D munduan murgilduko gara. Youtuben tutorialak dituzue bakoitzak bere erritmora ikas dezazuen. 2Dko formetatik 3D formak sortu, eraldatu, kolorea eta azalak jarri, kameraz grabatu, efektu bereziak eta azkenik animatu. Munduko lekua aukeratu eta 3D birtualean birsortuko dugu! Aurkezpen honetan botoiak klikatu eta aurrera eta atzera ibil zaitezke!!\nplastika lauaizeta 1 on Prezi\nnork argitaratua mikelplastika ordua: 11:11 iruzkinik ez:\nbeste atalak 3DBH DISEINUA, 3DBH PLASTIKA, Lauaizeta BHI\nnork argitaratua mikelplastika ordua: 09:42 iruzkinik ez:\nbeste atalak 2DBH IET, 2DBH PLASTIKA, Lauaizeta BHI\nnork argitaratua mikelplastika ordua: 09:40 iruzkinik ez:\nUzta jasotzeko garaia heldu zaigu, ez nota jartzearena bakarrik. Lan guztiak dira errespetagarriak baina lan txukunak benetan gustura dasta daitezke behin eta berriz. Hemen ditugu adibide\nnork argitaratua mikelplastika ordua: 21:13 iruzkinik ez:\nEn Tolosa inauteriak...!!! zioen Kortaturen abestiak. Hemen, Donostian ere ospatu ditugu. Kartel, laburmetrai , antzerki edo bideojokoaren azala diseinatuko dugu, eskulanez baliatuz eginiko mozorro irudiekin. Argazkiak betiko LANAK GUNEAN. Ondo pasa lanean!!\nnork argitaratua mikelplastika ordua: 15:33 iruzkinik ez:


Luis Luziano Bonapartek gipuzkeran sartu zituen Burundako, Ergoieneko eta Etxarri-Aranazko euskal hizkerak. Eztabaida piztu da euskalki honen sailkapenaren eta izenaren beraren gainean ere.\nDamaso Intzak Burunda´ko Euskalkia (1922) lanean ere ohartarazi zuen eskualde hartako euskara ezberdina zela eta ezin zitzaiola oso-osorik gipuzkerari lotu. Koldo zuazok berriki egindako ikerketetan adierazi du Burunda aldeko hizkeraren nortasuna berezia dela, bertan biltzen baitira Nafarroako, Gipuzkoako eta Arabako euskararen ezaugarriak.\nEuskara bizi-bizirik dago Ergoieneko herrietan (Lizarragan, Dorraon, Unanun). Euskaldunak gutxiago dira Etxarri-Aranatzen, Iturmendin eta Baikaikun. Egoerarik larriena Burundakoa da (Ziordia, Olazti eta Altsasu), tokiko hizkera desagertu baita; Urdiainen bakarrik segitzen du bizi-bizirik.\nEtxarriko Victoriano Huicik euskal hizkera horren gramatika bat eta hiztegi bat idatzi zituen.\nLuis Luziano Bonapartek Nafarroako gipuzkeran sailkatu zuen Burunda (Ziordia, Olazti, Altsasu, Urdiain, Iturmendi eta Bakaiku), Ergoiena (Lizarraga, Dorrao, Unanua) eta Etxarri-Aranazko euskara.\nKoldo Zuazoren ustez, burututako ikerketen ondorioz, Burundako euskalkia bere berezko hizkera da, zubi hizkera bat, arrunt interesgarria Nafarroa Gipuzkoa eta Arabako hizkeren ezaugarriekin bat datorrelako neurri batean edo bestean.\nAranatz-Ergoienetan egiten den euskara, berriz, euskara nafarreran kokatzen du ikerlari berak.\nHizkuntzaren bizitasunaz den bezain batean ere alde handiak nabari dira: Ergoineko herrietan euskarak bizi –bizirik dirau; Etxarri-Aranazko euskaldunen kopurua baxuagoa da, eta Burundan egoera larriagoa da. Burundako Ziordia, Olazti eta Altsasun euskalkia desagertu da eta bakarrik Urdiainen eusten zaio bertako hizkerari.\nOso eztabaidatsua gertatu da euskalki honen izendapena. Ezin da ukatu euskalki muga bat dagoela Etxarri eta Bakaikuren artean. Gipuzkera izena bera eztabaidagarria gertatu da behin baino gehiagotan. Ikertzaileak ez dira denak bat etorri horrren gainean. Damaso Intzak, 1922. urtean argitaratutako “Burundako’ko Euskalkia”, garbi ikusten zuen Burundako euskara bestelakoa zela, eta ezin zela lotu gipuzkerarekin.\nIdatzizko erabilerari dagokionez Victoriano Huiciren izena aipatu behar da. Etxarriar honek hiztegi eta gramática bat idatzi zuen. Gainera badira kazetaritzan aritutako idazleak: Jesus Flores Goñi, Santiago Ezkerra, Felipe Araña, Jose Maria Satrustegi…\nNafarroako Gipuzkera Batua Iparraldeko goi nafarrera\nLotsea Lotsa Lotsa\nIlea/ilia Ilea Illea\nLainua Lainoa Lañoa\nOrdube Ordua Ordue\nBurnie/Burnixa Burdina Burnie\nBost Bost Bost/bortz\nArratoia Arratoia Arratorea/arratoia\nLarogei Larogei Larogei/lautanogei\nEsan Esan Esan/erran\nGizon au Gizon hau Gizon au\nU ondoren ere, -b- epentesi bat sortzen da: burube.\nBokal harmonia (dirua ‹ dirue) nabaria da Etxarri-Ergoienetan (ez Burundan).\nBokal luze asko entzuten dira, kontsonante bat galdu ondoren: bildurraaki.\n-i ondoren asimilazioa Etxarri Ergoienan ematen da (mutille), baina ez Burundan (mutila).\nNafarroako gipuzkerak j belarea du hasierako soinua: jende.\nAdizki sintetikoen lehenaldian -a- agertzen da: nakan, zakien,… etab., (neukan, zekien)\nZan, ziran formak erabiltzen dira.\nDau bezalako formak erabiltzen dira Burundan, Bizkaian bezala.\nEtxarrin (det, dezu, deu, degu…) erabiltzen dute, baina Ergoienean eta Burundan dot-.\n-n bukaera duten aditzetan (edan…), geroaldiko forma aldakorra da: izanko, izain…\nPluralean ez dira bereizten nor eta nork (-ak, -ek).\nInstrumentala -s da Etxarri-Ergoienetan, -z Burundan oines/oinez.\nNondik eta -gatik kasua egiteko -ti erabiltzen da, -k gabe: horreati.\nBurundan a orgaikodun hitzak -ea jokatzen dira artikulua jasotzean: dantzia.\nHiztegian oso euskalki karakterizatua da: udx ‹ ur, itzoo ‹ igo, erabai ‹ erabaki.


Trebetasun saltzaile garrantzitsuenek ikasi behar dute Martech Zone\nAstelehena, abendua 14, 2009 Larunbata, urria 20, 2018 Erik Deckers\nNire emazteak, azkenean, 8 urteko ordenagailu eramangarria ordezkatzeko aukera izan zuen, 80ko hamarkadaren amaieratik Brother testu prozesadore baten antzera funtzionatzen hasi zena, ez zen hain azkarra. Dell bat zen 512 MB RAM, eta 80 MB RAM disko gogorra. Motela zen, ezegonkorra, eta biraderari heldulekua aurrealdetik aterata zegoen. Best Buy-ri Samsung Netbook bat erosten amaitu zuen.\nAdos, ez da oso bloga merezi, baina badago ikasgai bat bertan.\nEz baikinen hasi Best Buy-i begira.\nEngranaje gogotsua naizenez, Fry's maite dut. Best Buy filmak eta musika aukeratzeko aukerarik ez dute, baina zuk imajinatzen zenukena baino elektronika gehiago ere badute. Amishek ere zerbait erosiko du beti. Ez al dakizu USB bidezko teklatu berogailuak egiten zituzten? Nik ere ez, baina lortu badute, erosi egingo dut. Eta seguruenik lortu dute.\nBeraz, nire emaztea Fryko ordenagailu eramangarrien atalera eraman nuen, ikerketa batzuk egin ondoren Patric Welchen webgunea, eta netbook-ek zer egin zezaketen erakutsi zion. Bere gauza gehienak linean zeudenez eta nahiko mugikorra denez, netbook-a izan da bere aukerarik onena.\n12 aukera baino gehiago aztertu genituenean, pixka bat zapuztu egin zen, dirudienez ez zegoela haien artean desberdintasunik, prezioa baino.\nInguruko saltzaile gazteetako bat salatu genuen eta Toni zer nahi zuen esan zion. "Ezin dut asmatu baten arteko alde handia?"\n"Ez duzu netbookik nahi", eten zuen saltzaileek. "Ordenagailu eramangarri bat nahi duzu."\n"Ordenagailu eramangarria handiagoa delako, gauza gehiago ditu eta musika eta argazkiak gordetzeko aukera ematen du." (Hori da, ordenagailua nahi duen emakumeak haurren argazkiak eta bere Josh Grobin Pilates entrenamendu erreprodukzio zerrendak gordetzea baino ez du behar.)\nAurrekontua mugatua zenez, 300 $ inguruko zerbait bilatzen genuen. Ordenagailu eramangarriak 500 $ eta gehiagokoak ziren.\nPentsatu egingo genuela esan genuen eta dendan zehar ibili ginen, nire emaztea mutilak nahi zuena entzuteko ere ez zuelako bururatu. Atzera egin eta beste behin saiatzeko hitz egin nion. Tipo zaharrago bat salatu genuen, gutxienez bere jatorrizko galdera amaitzen utzi zuena.\n"Ulertzen dut netbook erakargarria dela, baina benetan ordenagailu eramangarri batean pentsatu beharko zenuke", esan zuen azkenean.\n"Begira", esan nion mutilari, "egun guztia, egunero linean pasatzen dut eta ordenagailu eramangarria erabiltzen dut. Badakit zein diren ordenagailu ohiturak, eta badakit benetan netbook bat besterik ez duela behar ».\nBaina mutilak tematu egin zen. 600 dolarreko ordenagailu eramangarri batera bideratzen saiatu zen. "Bla bla bla musika, bla bla argazkiak", esan zuen. Eskerrak eman genizkion denboragatik eta alde egin genuen.\nGogoratuta, eta "Gabonetako oporretan" Chevy Chase-ri gogorarazten dion osasuntsu egon ondoren, nire emazteak Best Buy probatzea erabaki zuen. Fry-ren beste bezero baten berri izan berri genuen Best Buy-ek Fry-k baino askoz gutxiago saltzen zituen netbook berdinak zituela? pare bat kasutan gutxienez% 25.\nEtxera joan eta Colts partida ikusi nuen eta ordubete geroago, Toni bere Samsung netbook berriarekin etorri zen etxera, bere aurrekontuaren azpitik zetorren. Honek Fry-n izan zuten modelo bera baino 50 dolar gutxiago ziren, gehigarri batzuekin etorri zen.\n"Sartu nintzen, tipoari zer nahi nuen esan nion eta zein modelo aukeratu behar nuen galdetu nion. Hau gomendatu zuen, zergatik zen aukera hobea azaldu zuen eta erosi egin nuen ".\nSinplea, minik gabekoa eta azkarra.\nFryren salmentako mutilekin oso etsita nengoen. Netbook bat saldu zezaketen gutxieneko ahaleginarekin. Horren ordez, ez zieten bezeroari entzun, beraien lehentasunak bultzatu zituzten? birritan! ? eta salmenta galdu.\nHala ere, Best Buy mutilak entzun, galderei erantzun eta ordenagailua saldu besterik ez du egin. Ez da gauza handia, aitortuko dut, baina 250 dolarreko salmenta egin zuen 10 minutu baino gutxiagotan. 1,500 $ orduko ROI da.\nOinarrizko ikasgaia da, beste pertsona batzuei produktuak edo zerbitzuak saltzen dizkiena: zure bezero bikainak entzun. Ez pentsa soilik nahi dutena gaizki dagoela eta hobeto dakizula. Gutxienez hartu denbora arrazoiak entzuteko, eta ea benetan nahi duten hori den. Galdetu ea zure aukera alternatibotzat hartu duten eta nahi ez badute, ez itzazu behartu zuk nahi duzuna erostera.\nFryren salmenta-mutilek hori egin izan balute, ikusiko zuten nire emazteak netbook bat besterik ez zuela nahi edo behar zuena eta entzuteagatik leialtasuna lor zezaketen. Eta noizbait ordenagailu eramangarria behar duela erabakitzen badu, lehenengo aldian ondo egin zuten pertsonei erosiko die.\nFryra itzuliko gara? Seguruenik. Gauza freskoak dituzte. Hara joango gara erosketa garrantzitsu bat egin behar dugunean? Agian, agian ez. Baina ikerketekin armatuta sartuko gara, dagoeneko hartutako erabakiarekin, eta nahi dugun artikulua lortuko dugu saltzaileei inolako galderarik egin beharrean.\nEdo Best Buy-ra joango gara. Entzuten dute behintzat.\nTags: onena erosifrijituakentzutenentzumen trebetasunaksaltzaileeksalmentasaltzailesalmenta\nDec 14, 2009 1-en: 25 PM\nAdos. Gogoan dut duela 9 urteko antzeko esperientzia bat, nire etorkizuneko senarrak konpromiso eraztun bat erostera eraman ninduenean. Erabakia nuen diamante bakarkako bakarraren ordez urteurreneko bandaren estiloa nahi nuela. Bitxigile batengana joan ginen eta saltzaile batek berehala izkinatu gintuen. Esan genion konpromiso eraztunak erosten genituela eta bilatzen nuen estiloa ginela. Han egon ginen denbora osoa bakarkako bat nahi nuela sinetsarazi nahian eman zuen. Nire senarra bakarrik sartu izan balitz zerekin amaituko nukeen imajinatzen dut, ziurrenik nire estiloa ez zen gehiegizko zerbait. Jakina, ez ginen denda horretara itzuli etorkizunean bitxiak erosteko.\nDec 14, 2009 6-en: 05 PM\nMezu bikaina! Salmenten aldekoek ikasgai honi kasu egin behar diote. Norbaitek "erosteko seinaleak" bidaltzen baditu, ez zuzendu salmentatik - egin salmenta! 😀


Samsung eta Google mezularitza aplikazioen aurka borrokatzen dira Androidea\nSamsung eta Google-k berehalako mezularitzako aplikazioen aurka egiten dute bat\nWhatsApp bezalako mezularitza aplikazioek mundu osoko erabiltzaileek komunikatzeko modua aldatu dute. Askok gauza on gisa ikusten duten iraultza eta besteek gauza negatibo gisa. Ondorioz, SMSak bezalako beste metodo batzuk eten egin dira. Eta beraz, Samsung edo Google bezalako enpresek egoera hori aldatzeko moduak bilatzen dituzte.\nHorren ondorioz, RCS (Rich Communication System) jaio zen, mezularitza aplikazio horien abantaila batzuk SMSetara ekarri nahi dituena. Google-k eta Samsung-ek indarrak batu dituzte mundu mailan bere eragile nagusietako bi gisa. Eta laster etorriko dira berriak.\nIdeia Google-koa da batez ere, mundu osoko operadoreekin hizketan aritu baita denbora batez. RCSri esker, erabiltzaileak argazkiak edo bideoak bidali edo taldeko berriketak egiteko aukera izango du, baina datu mugikorren menpe egon gabe. Samsungek orain bat egiten duen ideia.\nFuntsezko euskarria da, hori gogoratu behar delako Koreako enpresa Androiden eta munduan gehien saltzen den marka da, Apple ere gaindituz. Hori da bultzada handia Google ekimen honetan. Orain bi pisu astun daude mahaian eserita.\nIdeia hori da Samsung mezularitza aplikazioak RCS onartzen du, eta hori mundu osoan ezartzen da. Konpainiaren telefonoa duten erabiltzaileek, bizilekua edozein dela ere, abantaila eta eginbide hauek lortu ditzaten. Plana ona da, nahiz eta negoziazioek denbora pixka bat iraun dezaketen.\nBaina ideia argia da eta nola ikusten dugu Googlek eta Samsungek bat egiten dute WhatsApp edo Telegram bezalako aplikazioen aurkako borrokan. Interesgarria izango da datozen hilabeteetan bi enpresek arlo horretan lortutako aurrerapenak ikustea. Zer iritzi duzue zuen planen inguruan?\nPS: Ba al dakizu nola deskargatu WhatsApp doan Samsung-erako? Bisitatu gure tutoriala.\nArtikuluaren bide osoa: Androidea » Android gailuak » Telefono mugikorrak » Samsung » Samsung eta Google-k berehalako mezularitzako aplikazioen aurka egiten dute bat\nSony Xperia XZ3 Espainian erreserba daiteke orain\nLG V40 urriaren 4an aurkeztuko da